open-index/open-wikipedia-markdown huggingface dataset:
ശ്രീ മാരിയമ്മൻ കോവിൽ, സിംഗപ്പൂർ

സിംഗപ്പൂരിലെ ഏറ്റവും പഴക്കംചെന്ന ക്ഷേത്രങ്ങളിലൊന്നാണ് ചൈനാ ടൗണിലെ മാരിയമ്മൻ കോവിൽ. ദ്രാവിഡ ശൈലിയിലാണ് ഈ ക്ഷേത്രം പണിതിരിക്കുന്നത്.ഈ ക്ഷേത്രത്തിലെത്തുന്ന ഭക്തരിൽ അധികവും സിംഗപ്പൂരിലെ തമിഴ്വംശജരാണ് . ചരിത്ര-വാസ്തുവിദ്യാ പ്രാധാന്യങ്ങൾ കണക്കിലെടുത്ത് മാരിയമ്മൻ കോവിലിന്റെ സിംഗപ്പൂർ സർക്കാർ ദേശീയ സ്മാരകങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്.

1827ലാണ് ഈ ക്ഷേത്രം പണിതുതീരുന്നത്.

## ക്ഷേത്രത്തിന്റെ സ്ഥാനം

സിംഗപ്പൂരിലെ ടെലോക് ആയ്യർ വീഥിയിലാണ് ആദ്യം ബ്രിട്ടീഷ് ഭരണാധികാരികൾ മാരിയമ്മൻ കോവിൽ പണിയാൻ സ്ഥലം കണ്ടുവെച്ചിരുന്നത്. സിംഗപൂരിലെത്തിയ ആഷ്യൻ കുടിയേറ്റക്കാർ ആദ്യമായി എത്തിയത് ഈ പ്രദേശത്തായിരുന്നു.  സിംഗപൂരിലെ ആദ്യകാല ചൈനീസ്, ഇന്ത്യൻ ആരാധനാലയങ്ങൾ സ്ഥിതിചെയ്യുന്നതും ഈ പ്രദേശത്താണ്. എന്നിരിക്കലും ശുദ്ധജലത്തിന്റെ അഭാവം ടെലോക് ആയ്യർ വീഥിയിൽ അനുഭവപ്പെട്ടിരുന്നു. ഹൈന്ദവ അനുഷ്ഠാനങ്ങൾക്ക് തീർത്തും അനിവാര്യമായ ഒന്നാണ് ശുദ്ധജലം.
 
1821ൽ സിംഗപ്പൂരിലെ ബ്രിട്ടീഷ് റെസിഡെന്റായിരുന്ന വില്യം ഫാർക്കർ നരൈന പിള്ള എന്നയാലെ സ്റ്റാംഫർഡ് കനാലിനു സമീപമുള്ള സ്ഥലം നോക്കാൻ നിയോഗിച്ചു. ഈ സ്ഥലവും അനുകൂലമായിരുന്നില്ല. ഈ പ്രദേശം മറ്റു വ്കസന പദ്ധതികൾക്കായ് നീക്കിവെച്ചതായിരുന്നു.  

1823-ൽ ഇപ്പോഴത്തെ സൗത്ത് ബ്രിഡ്ജ് പാതയിലാണ് ക്ഷേത്രത്തിനായ സ്ഥാനം കണ്ടെത്തുന്നത്.

## ക്ഷേത്രത്തിന്റെ സാമൂഹിക പ്രശസ്തി
## കലയും വാസ്തുവിദ്യയും

ദക്ഷിണേന്ത്യയുടെ ദ്രാവിഡ ശൈലിയിലാണ് ഈ ക്ഷേത്രം പണിതിരിക്കുന്നത്. സൗത്ത് ബ്രിഡ്ജ് റോഡിൽനിന്നുള്ള പ്രധാന പ്രവേശന ഗോപുരം വഴിവേണാം ക്ഷേത്രത്തിലേക്ക് പ്രവേശിക്കാൻ. വിഭൂഷണങ്ങളാൽ അലംകൃതമായതും ആരു നിലകളിലായ് ഹൈന്ദവ ദേവതകളുടെ ശില്പങ്ങൾ സ്ഥാപിച്ചിട്റ്റുള്ളതുമാണ് ഈ ഗോപുരം. ഒരോ നിലകൾ മുകളിലോട്ട് പോകും തോറും ശില്പങ്ങളുടെ വലിപ്പം കുറയുന്നു. ഇത് ഉയരത്തിന്റെ പ്രതീതി കാഴ്ചക്കാരിൽ സൃഷ്ടിക്കുന്നു. നാനാവിധ വർണ്ണങ്ങളാൽ അലങ്കരിച്ചതാണ് ഈ ക്ഷേത്ര ഗോപുരവ്ം ശില്പങ്ങളും.

## പ്രതിഷ്ഠകൾ

## ആഘോഷങ്ങളും ആചാരങ്ങളും

ദീപാവലി ഉത്സവത്തിനു് ഏകദേശം ഒരാഴ്ച മുൻപേ നടത്തുന്ന കനലാട്ടമാണ് ഈ ക്ഷേത്രത്തിലെ ഒരു പ്രധാന സവിശേഷത.

## അവലംബം
*National Heritage Board (2002), *Singapore's 100 Historic Places*, Archipelago Press, ISBN 981-4068-23-3
*Lee Geok Boi (2002), "The Religious Monuments of Singapore: Faith of our Forefathers", Landmark Books, ISBN 981-3065-62-1
*National Heritage Board (2006), "The Encyclopedia of Singapore", Editions Didier Millet, ISBN 981-4155-63-2
*Hindu Endowments Board webpage  (accessed 16 March 2007)
*Asian Oriental Architecture webpage (accessed 16 March 2007)

## പുറത്തേക്കുള്ള കണ്ണികൾ

*Uniquely Singapore website 
*Interactive 360° VR image of the Sri Mariamman Temple
*Chinatownology: Sri Mariamman
*Hindu Endowments Board website 
*Flickr photos of the temple
*Original gopuram image- National Archives of Singapore site 
*Asian Historical Architecture: Sri Mariamman Temple

വർഗ്ഗം:സിംഗപ്പൂരിലെ ക്ഷേത്രങ്ങൾ
മെർലയൺ

സിംഹത്തിന്റെ ശിരസ്സും മത്സ്യത്തിന്റെ ഉടലുമുള്ള ഒരു സാങ്കല്പിക ജീവിയാണ് **മെർലയൺ** ( **Merlion** (മലയ് ഭാഷയിൽ: *Singa-Laut*)). സിംഗപ്പൂറിനെ സംബന്ധിച്ചിടത്തോളം മെർലയൺ എന്നത് മംഗളദായകവും രാഷ്ട്രത്തെ അഭിവൃദ്ധിപ്പെടുത്തുന്നതുമായ ഒരു വസ്തുതയായാണ് കണക്കാക്കപ്പെടുന്നത്. കടൽ എന്നർത്ഥം വരുന്ന "മെർ(mer)" എന്നവാക്ക് "ലയണുമായ്" (lion) കൂടിച്ചേർന്നാണ് മെർലയൺ എന്ന പദം ഉദ്ഭവിച്ചിരിക്കുന്നത്. ഒരു മുക്കുവഗ്രാമമായിരുന്ന സിംഗപ്പൂറിന്റെ ഭൂതകാലത്തെയാണ് മത്സ്യശരീരം പതീകവൽക്കരിക്കുന്നത്. സിംഗപ്പൂർ(സിംഹപുരം, lion city) എന്ന വാക്കിനെ പ്രതിനിധീകരിക്കുന്നതാണ് സിംഹശിരസ്സ്. 

അലെക് ഫ്രാസ്സെർ-ബ്രണ്ണെർ എന്ന ശില്പിയാണിത് സിംഗപ്പൂറിലെ മെർലയൺ ശില്പം രൂപകൽപ്പന ചെയ്തിരിക്കുന്നത്. സിംഗപ്പൂർ വിനോദസഞ്ചാരവകുപ്പിനുവേണ്ടിയുള്ള ഒരു അടയാളചിഹ്നമായിട്ടാണ് ഇത് രൂപകല്പന ചെയ്യപ്പെടുന്നത്.  . വിനോദ സ്ഞ്ചാരവകുപ്പ് കുറച്ച് വർഷങ്ങളോളം ഈ ചിഹ്നം ഉപയോഗിച്ചിരുന്നു എങ്കിലും, 1997 പുതിയ് ഒരു ചിഹ്നത്തെ സ്വീകരിച്ചു.  

ഐതിഹ്യങ്ങളിലും പഴങ്കഥകളിലുമുള്ള ഒരു സാങ്കൽപ്പിക ജീവിയാണ് മെർലയൺ. അജന്ത, മഥുര എന്നിവിടങ്ങളിലെ ചുമർചിത്രങ്ങളിൽ ഇത്തരം കഥാപാത്രങ്ങളെ കാണാൻ സാധിക്കും. ഹെലെനിസ്റ്റിക് കാലഘട്ടത്തിലെ ചില എട്രൂസ്കൻ നാനയങ്ങളിലും മെർലണിനെ ആലേഖനം ചെയ്തിട്റ്റുണ്ട്.

## മെർലയൺ ശില്പങ്ങൾ

സിംഗപ്പൂർ വിനോദസഞ്ചാര വകുപ്പ് അംഗീകരിച്ചിട്ടുള്ള അഞ്ച് മെർലയൺ ശില്പങ്ങളാണ് അവിടെയുള്ളത്.
#  മെലയൺ പാർക്കിലെ  8.6മീ ഉയരമുള്ള ശില്പം(യഥാർത്ഥം)
# യഥാർത്ഥ ശില്പത്തിന്റെ പിന്നിലായുള്ള 2മീ ഉയരം വരുന്ന ചെറിയശില്പം
# 37മീ ഉയരമുള്ള സെന്റോസ ദ്വീപിലെ ഭീമാകാര ശില്പം 
# ടൂറിസം കോർടിലെ 3മീ ഉയരമുള്ള പോളിമാർബിൽ ശില്പം
# ഫേബർ മലയിലെ 3മീ ഉയരമുള്ള പോളിമാർബിൽ ശില്പം

## യഥാർത്ഥ ശില്പം
1972 എപ്റ്റംബർ 15ൻ അന്നത്തെ സിംഗപ്പൂർ പ്രധാനമന്ത്രിയായിരുന്ന ലീ ക്യുഅൻ യൂവാണ് ഈ ശില്പത്തിന്റെ നിർമ്മാണത്തിന് ആരംഭം കുറിച്ചത്. സിംഗപ്പൂർ നദീമുഖത്തായിരുന്നു ഇതിന്റെ സ്ഥാനം. 8.6മീറ്റർ ഉയരവും 70ടൺ ഭാരവും ഈശില്പത്തിനുണ്ട്.  സിമന്റും പൊർസെലൈനുമാണ് ഇതിന്റെ പ്രധാന നിർമാന സാമഗ്രികൾ. S$165,000 സിംഗപ്പൂർ ഡോളറാണ് ഈ പദ്ധതിക്ക് ചെലവായ തുക.

## ചിത്രശാല


File:Faber Point 7, Nov 06.JPG|ഫേബർ മലയിലെ മെർലൺ
File:Sentosa Merlion.JPG|സെന്റോസ ദ്വീപിലെ മെർലയൺ
File:Merlion 4.JPG|മെർലയൺ പാർക്കിലുള്ള യഥാർത്ഥ മെർലയൺ ശില്പം
File:Small Merlion.JPG|യഥാർത്ഥ മെർലയൺ ശില്പത്തിനുപിന്നിലുള്ള കൊച്ചു മെർലയൺ ശില്പം
File:Merlion SG.jpg|രാത്രികാല ദൃശ്യം


## അവലംബം

## കൂടുതൽ വായനയ്ക്ക്
* Analysis of the mythology and meaning of the Merlion from the perspective of country branding in: Koh, Buck Song (2011). *Brand Singapore: How Nation Branding Built Asia's Leading Global City*. Marshall Cavendish, Singapore. ISBN 978-981-4328-15-9.

## പുറത്തേക്കുള്ള കണ്ണികൾ

*Official Merlion FAQs on Singapore Tourism Board website 
*Merlion Takes a Time-Out for a shower
*Virtual Reality Tour of Merlion Park
*Brief guide to responses to Thumboo's nation-making poetry by later authors
*Merlion park video 
*Individual collector of the Merlion
*Reflections on the comparison between Copenhangen's Little Mermaid and the Merlion
*Signification and Icons as Myths in Singapore Biennale 2006 
* 938LIVE Merlion Struck by Lightning report 

വർഗ്ഗം:സിംഗപ്പൂർ
വർഗ്ഗം:സിംഗപ്പൂറിലെ വിനോദസഞ്ചാര കേന്ദ്രങ്ങൾ
ഹെൻറി ഹാർഡിഞ്ച്

പ്രമുഖനായ ഒരു ബ്രിട്ടീഷ് സൈനികനും കൊളോണിയൽ ഭരണകർത്താവുമായിരുന്നു **ഹെൻറി ഹാർഡിഞ്ച്** (ജീവിതകാലം: 1785 മാർച്ച് 30 – 1856 സെപ്റ്റംബർ 24). 1844 മുതൽ 1848 വരെ ബ്രിട്ടീഷ് ഇന്ത്യയുടെ ഗവർണർ ജനറലായിരുന്നു. ഒന്നാം ആംഗ്ലോ സിഖ് യുദ്ധത്തിലൂടെ ബ്രിട്ടീഷുകാർ പഞ്ചാബിലേക്ക് അധികാരം വ്യാപിപ്പിച്ചത് ഹാർഡിഞ്ചിന്റെ ഭരണകാലത്തായിരുന്നു. ഈ യുദ്ധത്തിൽ അദ്ദേഹം നേരിട്ട് പങ്കെടുക്കുകയും ചെയ്തിരുന്നു.

1844 ജൂലൈയിൽ ആണ് ഹാർഡിഞ്ച് ഇന്ത്യയിലെ ഗവർണർ ജനറൽ ആയത്.
## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
കല്ലൻകായമരം

പശ്ചിമഘട്ടത്തിലെ തദ്ദേശവാസിയായ ഒരു വൃക്ഷമാണ് **കല്ലൻകായമരം**. . വംശനാശഭീഷണി നേരിടുന്നു. 18 മീറ്റർ വരെ ഉയരം വയ്ക്കും. തെക്കൻ സഹ്യാദ്രിയിൽ 600 മുതൽ 900 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/33608/0

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:മാൽപീഗൈൽസ്
വർഗ്ഗം:കേരളത്തിലെ സസ്യജാലം
ഗ്വാദർ തുറമുഖം

ലഘുചിത്രം|ഗ്വാദർ തുറമുഖം
പാകിസ്താനിലെ പ്രവിശ്യയായ ബലൂചിസ്താനിൽ അറബിക്കടലിലാണ് **ഗ്വാദർ തുറമുഖം**.  ചൈനയാണ് ഗ്വാദർ തുറമുഖം നിർമിച്ചത്. ഗ്വാദർ തുറമുഖം പ്രവർത്തിപ്പിച്ചുവന്ന സിങ്കപ്പുരിലെ പി.എസ്.എ. ഇൻറർനാഷണൽ എന്ന കമ്പനി, പാക് നാവികസേനയുമായുള്ള അഭിപ്രായ വ്യത്യാസം മൂലം പിൻമാറിയതിനെത്തുടർന്ന് ചൈനയിലെ ഓവർസീസ് പോർട്ട് ഹോൾഡിങ്‌സിന് കരാർ നൽകാൻ പാക് മന്ത്രിസഭ തീരുമാനിച്ചു. ഈ കൈമാറ്റം ഇന്ത്യയ്ക്ക് ഭീഷണിയാകുമോയെന്ന് ആശങ്ക ഉയർന്നിട്ടുണ്ട്.

## പ്രാധാന്യം
തന്ത്രപ്രധാനമാണ് ഗ്വാദർ തുറമുഖത്തിന്റെ കിടപ്പ്. ഇതിന്റെ നടത്തിപ്പ് ചുമതല ചൈനയ്ക്ക് കൈമാറാൻ പാകിസ്താൻ 2013 ഫെബ്രുവരിയിൽ തീരുമാനിച്ചു. സുഡാൻ തുറമുഖം വരെയുള്ള കടൽപ്പാതയിലെ വിനിമയ ബന്ധം സജീവമാക്കാനും എണ്ണകൊണ്ടുവരുന്നതിനും ചൈനയ്ക്ക് ഇത് വലിയ തോതിൽ പ്രയോജനപ്പെടുമെന്ന് കരുതുന്നു. ഗ്വാദർ തുറമുഖത്തെ ക്രമേണ നാവികസേനാ താവളമായി ചൈന വികസിപ്പിക്കുമെന്ന പ്രതീക്ഷയും പാകിസ്താന് ഉണ്ട്.
## നിർമ്മിതി

## നാണയങ്ങളിൽ

അഞ്ചു രൂപയുടെ പാക് കറൻസിയിൽ ഗ്വാദർ തുറമുഖം ചിത്രീകരിക്കപ്പെട്ടിട്ടുണ്ട്.
## അവലംബം

## പുറം കണ്ണികൾ
*Gwadar Port Authority 
*Government of Pakistan, Board of Investment, Gwadar
*Gwadar Deep Sea Port’s Emergence as Regional Trade and Transportation Hub: Prospects and Problems

വർഗ്ഗം:പാകിസ്താനിലെ തുറമുഖങ്ങൾ
സ്റ്റെൻഡാൽ

**മരീ ഒൻറീ ബേൽ** (Marie-Henri Beyle)   (23 ജനുവരി 1783 – 23 മാർച്ച് 1842) **സ്റ്റെൻഡാൽ** (Stendhal) എന്ന തൂലികാ നാമത്തിൽ പരക്കെ അറിയപ്പെടുന്ന ഫ്രെഞ്ച് നോവലിസ്റ്റ്. ലെ റൂഷ് എ ലെ ന്വാർ (Le Rouge et Le Noir), ലെ ശാത്രസ് ഡി പാർമ (The Charterhouse of Parma) എന്നീ വിഖ്യാത നോവലുകളുടെ രചയിതാവും. യഥാതഥ്യ പ്രസ്ഥാനത്തിന്റെ ആദ്യത്തെ  ഉപജ്ഞാതാക്കളിലൊരാളായിരുന്നു.

വർഗ്ഗം:ഫ്രഞ്ച് നോവലെഴുത്തുകാർ
പി. ഷൺമുഖം

കോൺഗ്രസ് നേതാവും പുതുച്ചേരി മുൻ മുഖ്യമന്ത്രിയുമായിരുന്നു **പി. ഷൺമുഖം**(1927 മാർച്ച് 25 - 2 ഫെബ്രുവരി 2013). 1954 മുതൽ സജീവ കോൺഗ്രസ് പ്രവർത്തകനായിരുന്നു. 1980 മുതൽ മൂന്നുതവണ പുതുച്ചേരിയിൽനിന്നുള്ള പാർലമെന്റ് അംഗമായി തിരഞ്ഞെടുക്കപ്പെട്ടു. ചെറിയ കാലയളവുകളിലായി രണ്ടുതവണ മുഖ്യമന്ത്രി പദത്തിലിരുന്നിട്ടുണ്ട്.

## ജീവിതരേഖ
1978 മുതൽ കാൽനൂറ്റാണ്ടോളം പുതുച്ചേരി കോൺഗ്രസ് പ്രസിഡന്റുസ്ഥാനം വഹിച്ച  യാനത്തു നിന്ന് ജനവിധി നേടി 2000-2001 വർഷം മുഖ്യമന്ത്രിയായി. പിന്നീട് 2001-ൽ വീണ്ടും മുഖ്യമന്ത്രി പദത്തിലെത്തി. എങ്കിലും ആറുമാസത്തിനകം ജനവിധിനേടാൻ കഴിയാഞ്ഞതിനാൽ ഇപ്പോഴത്തെ മുഖ്യമന്ത്രി എൻ. രംഗസ്വാമിക്കായി അവസരം ഒഴിഞ്ഞു. 1969-1973 കാലഘട്ടത്തിൽ പ്രതിപക്ഷനേതാവായും ചുമതല വഹിച്ചു. 2001 വരെ എ.ഐ.സി.സി. പ്രവർത്തക സമിതിയിലെ സ്ഥിരംക്ഷണിതാവായിരുന്നു. 
## അവലംബം


വർഗ്ഗം:1927-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 2-ന് മരിച്ചവർ

വർഗ്ഗം:പുതുച്ചേരിയിലെ മുഖ്യമന്ത്രിമാർ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
പെന്റാസ് ലീഡർമന്നി

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ പെന്റാസിലെ ഒരിനമാണ് ***പെന്റാസ് ലീഡർമന്നി*** - ***Pentas ledermannii***. കാമറൂണിലും നൈജീരിയയിലുമാണ് ഇവ കാണപ്പെടുന്നത്. തദ്ദേശീയമായി ഇവ വംശനാശം നേരിടുന്നു. ഉഷ്ണമേഖലയിലെയോ ഉഷ്ണമേഖലയോടടുത്ത നനവാർന്ന താഴ്ന്ന വനമേഖലയിലും പർവ്വത വനമേഖലയിലും  കാണപ്പെടുന്നു. ഇത്തരം പ്രദേശങ്ങളിലെ ഉയർന്ന പുൽപ്രദേശങ്ങളിലും ഇവ വളരുന്നു.

## അവലംബം
* Cheek. M. 2004.  ''Pentas ledermannii''.   2006 IUCN Red List of Threatened Species.   Downloaded on 23 August 2007.

വർഗ്ഗം:പെന്റാസ്
ജോൺ സ്പാരോ ഡേവിഡ് തോംസൺ

**ജോൺ സ്പാരോ ഡേവിഡ് തോംസൺ** മുൻ കനേഡിയൻ പ്രധാനമന്ത്രിയായിരുന്നു. കൺസർവേറ്റീവ് പാർട്ടി നേതാവായ തോംസൺ കാനഡയുടെ നാലാമത്തെ പ്രധാനമന്ത്രിയായിരുന്നു. 1845 നവംബർ 10-ന് നോവാ സ്കോഷ്യയിലായിരുന്നു ജനനം.

## ജീവിതരേഖ
1866 മുതൽ അഭിഭാഷകവൃത്തിയിലേർപ്പെട്ട ഇദ്ദേഹം 1871-ലാണ് നോവാ സ്കോഷ്യ നിയമസഭയിലേക്കു തെരഞ്ഞെടുക്കപ്പെട്ടത്. 1882-ൽ നോവാ സ്കോഷ്യയിലെ പ്രധാനമന്ത്രിയായതോടെ ഭരണാധികാരി എന്ന നിലയിൽ ശ്രദ്ധേയനായെങ്കിലും ഒരു വർഷത്തിനുള്ളിൽ ഇദ്ദേഹത്തിന് അധികാരം നഷ്ടമായി. തുടർന്ന് നോവാ സ്കോഷ്യയിലെ സുപ്രീം കോടതി ജഡ്ജിയായി തോംസൺ നിയമിതനായി. 1885-ൽ ജോൺ മക്ഡൊണാൾഡിന്റെ മന്ത്രിസഭയിൽ നിയമവകുപ്പുമന്ത്രിയായതോടെ ദേശീയ രാഷ്ട്രീയത്തിലും ഇദ്ദേഹത്തിനു പ്രാമുഖ്യം നേടാൻ കഴിഞ്ഞു. ആദ്യത്തെ കനേഡിയൻ കോഡ് പ്രാബല്യത്തിലാക്കിയത് ഇദ്ദേഹമായിരുന്നു.
## പ്രധാനമന്ത്രി പദത്തിൽ
മക്ഡൊണാൾഡിന്റെ മരണശേഷം പ്രധാനമന്ത്രി പദത്തിലേക്ക് തോംസണിന്റെ പേര് നിർദ്ദേശിക്കപ്പെട്ടു. എന്നാൽ അക്കാലത്ത് രാജ്യത്തു നിലനിന്ന കത്തോലിക്കാവിരുദ്ധ തരംഗം ശക്തമായതോടെ റോമൻ കത്തോലിക്കനായ ഇദ്ദേഹം പരിഗണിക്കപ്പെട്ടില്ല.  പ്രധാനമന്ത്രിയായിരുന്ന ജോൺ ആബട്ട് വിരമിച്ച ഒഴിവിൽ 1892-ൽ പ്രധാനമന്ത്രിയായി. 

1894 ഡിസംബർ 12-ന് ഇദ്ദേഹം അന്തരിച്ചു. 

## അവലംബം
*http://www.infoplease.com/encyclopedia/people/thompson-sir-john-sparrow-david.html
*http://www.newadvent.org/cathen/14704a.htm
*http://www.thecanadianencyclopedia.com/articles/sir-john-sparrow-david-thompson 

വർഗ്ഗം:1845-ൽ ജനിച്ചവർ
വർഗ്ഗം: 1894-ൽ മരിച്ചവർ
വർഗ്ഗം:നവംബർ 10-ന് ജനിച്ചവർ
വർഗ്ഗം:ഡിസംബർ 12-ന് മരിച്ചവർ

വർഗ്ഗം:കാനഡയുടെ പ്രധാനമന്ത്രിമാർ
വർഗ്ഗം:അഭിഭാഷകർ
കൃഷ്ണവനം

‌
പാലക്കാട് ജില്ലയിലെ അഗളി, ബൊമ്മിയാംപടിയിലാണ് **കൃഷ്ണവനം**. സാഹിത്യകാരനും'മാതൃഭൂമി'യുടെ മുൻ പത്രാധിപരുമായിരുന്ന എൻ.വി. കൃഷ്ണവാര്യരുടെ പേരിലുള്ളതാണ് ഈ ഭൂമി. 1985 ൽ മൊട്ടക്കുന്നായിരുന്ന ഇവിടം മാതൃകാവനമാക്കിത്തീർക്കുന്നതിന് കവയിത്രി സുഗതകുമാരിയുടെ നേതൃത്വത്തിൽ പരിസ്ഥിതിപ്രവർത്തകർ രംഗത്തെത്തി. ഐ.ആർ.ടി.സി.യുടെ സ്ഥാപകചെയർമാൻ ആർ.വി.ജി. മേനോൻ, കെ.വി. സുരേന്ദ്രനാഥ്,  തുടങ്ങിയ പരിസ്ഥിതിസ്‌നേഹികൾ കൃഷ്ണവനത്തിനുപിന്നിൽ അണിചേർന്നു. മൂന്നുവർഷം കൊണ്ട് 30 ഹെക്ടറിലും പിന്നീട്, 100 ഹെക്ടറിലും വനവത്കരണം നടത്തി. തുടർന്ന്, മൊട്ടക്കുന്നിൽ അരുവികളും മാനും മയിലുകളും ഉണ്ടായിരുന്നു. 
## പ്രതിസന്ധികൾ
1995 മുതൽ വനംവകുപ്പിന്റെ അശ്രദ്ധയെത്തുടർന്ന് നാശത്തിലേക്ക് നീങ്ങിയ വനം 2002ൽ അഹാഡ്‌സിന് കൈമാറി. ജൈവസംരക്ഷണപ്രവർത്തനം, വേലികൾ, തൈനടീൽ എന്നിവമൂലം പിന്നെയും പൂവണിഞ്ഞെങ്കിലും 2010ൽ അഹാഡ്‌സ് വീണ്ടും വനംവകുപ്പിന് കൈമാറി. 2011ൽ വാച്ചർമാരെയും അഹാഡ്‌സ് പിൻവലിച്ചതിനെ തുടർന്ന് കൃഷ്ണവനത്തിൽ നിന്ന് നിരവധി ചന്ദനമരങ്ങൾ നഷ്ടപ്പെട്ടു. പൂത്ത മുളങ്കാടുകളടക്കം നിരവധി സസ്യസമ്പത്തുള്ള കൃഷ്ണവനത്തിൽ ഈ വർഷം യഥാവിധി ഫയർലൈൻ വെട്ടാത്തതിനാൽ കാട്ടുതീ ഭീഷണിയിലാണ്.
## അവലംബം


വർഗ്ഗം:പരിസ്ഥിതിസംരക്ഷണം
ബൈസന്റൈൻ വാസ്തുവിദ്യ

മദ്ധ്യകാലഘട്ടത്തിൽ യൂറോപ്പിൽ ശക്തരായിരുന്ന ബൈസന്റൈൻ സാമ്രാജ്യം അഥവാ പൗരസ്ത്യ റോമൻ സാമ്രാജ്യത്തിന്റെ വാസ്തുവിദ്യയാണ് **ബൈസന്റൈൻ വാസ്തുവിദ്യ**(ഇംഗ്ലീഷിൽ: **Byzantine architecture**) എന്ന പേരിൽ അറിയപ്പെടുന്നത്.   ഒരു സഹസ്രാബ്ദത്തോളം ഈ വാസ്തുശൈലി ശക്തമായി നിലനിൽക്കുകയും, യൂറൊപ്പിന്റെ മറ്റുഭാഗങ്ങലിലെ മദ്ധ്യകാല വാസ്തുവിദ്യയിൽ സ്വാധീനം ചെലുത്തുകയും ചെയ്തു. ബൈസന്റൈൻ വാസ്തുവിദ്യയുടെ ക്ഷയത്തെതുടർന്നാണ് ഒട്ടോമൻ വാസ്തുവിദ്യയും, നവോത്ഥാന വാസ്തുവിദ്യയും മുന്നണിയിലേക്കെത്തുന്നത്. 527മുതൽ 565വരെ ഭരനത്തിലിരുന്ന ജസ്റ്റിൻ ചക്രവർത്തിയുടെ ഭരണകാലമാണ് ബൈസന്റൈൻ വാസ്തുകലയുടെ സുവർണ്ണ നാളുകളായി കണക്കാക്കുന്നത്. 

പുരാതന റോമൻ വാസ്തുവിദ്യയുടെ പരിണാമം എന്നപോലെയാണ് ആദ്യകാല ബൈസന്റൈൻ വാസ്തുവിദ്യ ഉദ്ഭവിക്കുന്നത്. ബൈസന്റൈൻ കാലത്ത് കെട്ടിടങ്ങളുടെ ജ്യാമിതീയ സങ്കീർണ്ണത വർദ്ധിക്കുകയും, കല്ലിനെ അപേക്ഷിച്ച് ഇഷ്ടികയും സിമറ്റും നിർമ്മാണത്തിനായ് ഉപയോഗിക്കുകയും ചെയ്തു. കൊത്തുപണികളുടെ സ്ഥാനം മൊസൈക് അലങ്കാരങ്ങൾ കയ്യേറിയതും ബൈസന്റൈൻ വാസ്തുവിദ്യയുടെ ഒരു പ്രത്യേകതയാണ്.

## അവലംബം

*

## പുറത്തേക്കുള്ള കണ്ണികൾ
*കോൺസ്റ്റാന്റിനോപ്പിളിലെ ബൈസന്റൈൻ വാസ്തുവിദ്യ

വർഗ്ഗം:വാസ്തുവിദ്യാചരിത്രം
ദി മൊസ്കിറ്റോ

**ദി മൊസ്കിറ്റോ** മൊസ്കിറ്റോ അലാം, (ഫ്രാൻസിൽ ബീഥോവൻ, സ്വിറ്റ്സർലാണ്ടിൽ സ്വിസ്സ് മൊസ്കിറ്റോ, അമേരിക്കയിൽ സോണിക് സ്ക്രീൻ എന്നീ പേരുകളിൽ വിപണനം ചെയ്യുന്നു) 25 വയസ്സിനു താഴെ പ്രായമുള്ളവർക്ക് മാത്രം കേൾക്കാൻ പറ്റുന്ന ദുസ്സഹമായ ശ്ബ്ദം പുറപ്പെടുവിക്കുന്ന ഒരു എലക്ട്രോണിക് ഉപകരണമാണ്. ഇതിന്റെ പ്രധാന ഉപയോഗം യുവതീ യുവാക്കളെ ചില പ്രത്യേക സ്ഥലങ്ങളിൽ സംഘം ചേർന്ന് നിന്ന്  സാമൂഹ്യ വിരുദ്ധ പ്രവർത്തികളിൽ പങ്കെടുക്കുന്ന തടയുക എന്നതാണ്. സാധാരണ യുവതീ  യുവാക്കൾ കൂട്ടം കൂടി നിന്ന് ലഹരി മരുന്ന് ഉപയോഗം, ചുവരെഴുത്ത് (graffiti) എന്നീ സാമൂഹ്യ വിരുദ്ധ പ്രവർത്തികളിൽ വ്യാപൃതരാവാൻ സാധ്യതയുള്ള സ്ഥലങ്ങളിലാണ്. ഇതിനു പിന്നിലെ ശാസ്ത്രം പ്രെസ്ബിക്യൂസിസ് (Presbycusis) എന്ന ശാരീരിക പ്രതിഭാസമാണ്. മനുഷ്യർക്ക് പ്രായമേറുന്തോറും ഉയർന്ന ഫ്രീക്വൻസികളിലുള്ള ശബ്ദം കേൾക്കാനുള്ള കഴിവ് ക്രമേണ നഷ്ടപ്പെട്ടുകൊണ്ടിരിക്കും. പതിനെട്ടു വയസ്സുമുതൽ പ്രെസ്ബിക്യൂസിസ് തുടങ്ങാം. ഈ ഫ്രീക്വൻസികളിലുള്ള ശബ്ദങ്ങൾ കേൾക്കാനുള്ള കഴിവ് കാലക്രമേണ പരിപൂർണമായി ഇല്ലാതാകും. ഈ ഉപകരണം 108 ഡെസിബൽ ഉച്ചത്തിലാണ് ശബ്ദം പുറപ്പെടുവിക്കുക. ഇതിന് സാധാരണ 17.4 kHz ഉം , 8 kHz ഉം ഫ്രീക്വൻസിയിലുള്ള ശബദങ്ങൾ പുറപ്പെടുവിക്കാനുള്ള ക്രമീകരണമുണ്ട്. 17.4 17.4 kHz ഫ്രീക്വൻസിയിലുള്ള ശബദം 25 വയസ്സിനു താഴെയുള്ളവർക്ക് മാത്രമേ കേൾക്കാൻ പറ്റൂ. 8 kHz ഫ്രീക്വൻസിയിലുള്ള ശബ്ദം എല്ലാ പ്രായക്കാർക്കും കേൾക്കാൻ പറ്റും. ഇതിന്റെ ഉപയോഗം നിരോധിക്കണമെന്നും, ഇത് യുവാക്കളുടെ മനുഷ്യാവകാശലംഘനമാണെന്നും ചില അഭിപ്രായങ്ങളുണ്ട്. 

ഇതേ ഫ്രീക്വൻസികളിലുള്ള ശബ്ദം വച്ച് ചില കുട്ടികൾ മൊബൈൽ റിങ്ങ് ടോൺ ഉണ്ടാക്കിയിട്ടുണ്ട്. ഇതിനെ Teen Buzz എന്നാണ് വിളിക്കുക. ഈ റിങ്ങ് ടോൺ ഉപയോഗിച്ചാൽ ക്ലാസ്സ് മുറികളിൽ വച്ച് ഫോൺ അടിച്ചാലും പ്രായം കൂടുതലുള്ള ആളായത് കൊണ്ട് ശ്ബ്ദം അധ്യാപകന്റെ ചെവിയിൽ കേൾക്കില്ല. ഇതിന്റെ ശബ്ദം കുട്ടികൾക്ക് മാത്രമേ കേൾക്കാൻ പറ്റൂ.

## അവലംബം

വർഗ്ഗം:ശബ്ദസാങ്കേതിക ഉപകരണങ്ങൾ
ഫിയാലാന്തസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് ***ഫിയാലാന്തസ് *** - ***Phialanthus***.

## ചില സ്പീഷിസുകൾ
* *[[Phialanthus jamaicensis]]*, Urb.
* *[[Phialanthus revolutus]]*, Urb.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഫിയാലാന്തസ്
വർഗ്ഗം:റുബിയേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
വരയൻ പഞ്ചനേത്രി

ദക്ഷിണ ഭാരതത്തിൽ  കാണപ്പെടുന്ന ഒരു അപൂർവ്വയിനം ചിത്രശലഭമാണ് **വരയൻ പഞ്ചനേത്രി** (Striated Five-ring). ശാസ്ത്രനാമം : *Ypthima striata*.

## കണ്ടെത്തൽ
1888ല് ജി.എഫ് ഹാമ്പ്സൺ എന്ന ബ്രിട്ടീഷുകാരൻ നീലഗിരിയിൽ നിന്ന് ഇതിന്റെ ഒരു ആൺശലഭത്തെ ശേഖരിച്ചതായി രേഖപ്പെടുത്തിയിട്ടുണ്ട്. ശേഷം ഇരുപതാംനൂറ്റാണ്ടിന്റെ ആദ്യവർഷങ്ങളിലും ഇതിനെ ശലഭനിരീക്ഷകർ റിപ്പോർട്ട് ചെയ്തിട്ടുണ്ട്. 2012ൽ നെയ്യാർ വന്യജീവിസങ്കേതത്തിൽ നിന്നാണ് വർഷങ്ങൾക്ക് ശേഷം പിന്നെ ഈ ശലഭത്തെ തിരിച്ചറിയുന്നത്. ശലഭനിരീക്ഷകനായ ഡോ. കുന്തെ നയിച്ചിരുന്ന സംഘത്തിലെ മിലിന്റ് ബകാരെ എന്ന ശലഭനിരീക്ഷകനാണ് ഇത് ക്യാമറയിൽ പകർത്തി പ്രസിദ്ധീകരിച്ചത്. 2011 ൽ സി. സുഷാന്ത് തമിഴ്നാട്ടിലെ മുണ്ടൻതുറ കടുവാ സങ്കേതത്തിൽ നിന്ന് ഇതിന്റെ ചിത്രമെടുത്തിരുന്നെങ്കിലും പൂമ്പാറ്റയെ തിരിച്ചറിയാൻ കഴിയാഞ്ഞതിനാൽ പ്രസിദ്ധീകരിച്ചിരുന്നില്ല. നീലഗിരിയിൽ മാത്രമേ കാണൂ എന്നു കരുതിയിരുന്ന ഈ ശലഭത്തെ പശ്ചിമഘട്ടത്തിലെ മറ്റിടങ്ങളിലും കണ്ടേയ്ക്കാമെന്ന നിരീക്ഷണങ്ങൾ പശ്ചിമഘട്ട ശലഭനിരീക്ഷണ ചരിത്രത്തിലെ പ്രധാനപ്പെട്ടതാണ്.

ആദ്യകാലങ്ങളിൽ പശ്ചിമഘട്ടം പ്രദേശങ്ങളിൽ മാത്രം കണ്ടുവരുന്നു എന്ന് വിശ്വസിച്ചിരുന്ന ഇവയെ ബാംഗ്ലൂർ നഗരത്തിൻറെ പ്രാന്തപ്രദേശങ്ങളിൽ ഉള്ള വരണ്ട പാറകുന്നുകളിലും കണ്ടെത്തിയിട്ടുണ്ട്. 

## ആവാസവ്യവസ്ഥ
ഇലപൊഴിയും കാടുകളും പുൽമേടുകളുമാണ് ഇതിന്റെ ഇഷ്ട താവളങ്ങൾ. നനഞ്ഞ മണ്ണിൽ ഇരുന്ന് ലവണം ഉണ്ണുന്ന ശീലമുണ്ട്.

## ശരീരപ്രകൃതി
വരയൻ പഞ്ചനേത്രിയുടെ ചിറകുപുറത്തിനു ഇരുണ്ട നിറമാണ്. മുൻചിറകിനുപുറത്ത് മഞ്ഞ വലയത്തിൽ കറുത്ത പൊട്ടുണ്ട്. കൺപൊട്ടിനകത്ത് മങ്ങിയ നിറത്തിൽ രണ്ടു പുള്ളിക്കുത്തുകൾ കാണാം. ചിറകിന്റെ അടിവശത്തിനു വെളുത്ത നിറമാണ്. വെളുപ്പിൽ തവിട്ടുനിറപ്പട്ടകൾ ഉണ്ട്. ആണിന്റെ ചിറകിനടിയിലെ പട്ടകൾ മങ്ങിയിരിക്കും. ചിറകിനടിവശത്തെ കൺപൊട്ടുകളുടെ മഞ്ഞ വലയത്തിന്റെ വീതി കൂടുതലായിരിക്കും.

## അവലംബം

*കേരളത്തിലെ പൂമ്പാറ്റകൾ -അബ്ദുള്ള പാലേരി (മാതൃഭൂമി ആഴ്ചപ്പതിപ്പ്) പുസ്തകം-90 ലക്കം-47 പേജ്-94

## പുറത്തേയ്ക്കുള്ള കണ്ണി
*വരയൻ പഞ്ചനേത്രിയുടെ ചിത്രം

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വെളയനാട് പള്ളി

തൃശ്ശൂർ ജില്ലയിലെ വെള്ളാങ്ങല്ലൂർ പഞ്ചായത്തിൽ വെളയനാടിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **വെളയനാട് പള്ളി** (Velayanad Church) അഥവാ **സെന്റ് മേരീസ് പള്ളി** (St: Mary's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
കെ.വി. സുരേന്ദ്രനാഥ്

ലഘുചിത്രം|കെ.വി. സുരേന്ദ്രനാഥ്
കേരളത്തിലെ പ്രമുഖ കമ്യൂണിസ്റ്റ് നേതാവും എഴുത്തുകാരനും പരിസ്ഥിതി പ്രവർത്തകനുമായിരുന്നു കെ.വി. സുരേന്ദ്രനാഥ് (24 മേയ് 1925 - 9 സെപ്റ്റംബർ 2005). ആറും ഏഴും എട്ടും നിയമസഭകളിലെ അംഗമായിരുന്നു. ഒൻപതാം ലോക്സഭാംഗമായും തെരഞ്ഞെടുക്കപ്പെട്ടു. സൈലന്റ്‌ വാലി പ്രശ്നത്തിന്റെയും "അശംബു ഗ്രീൻസ്‌" എന്ന പ്രകൃതി സംഘടനയുടെയും മുൻനിരപ്രവർത്തകരിൽ ഒരാളായിരുന്നു.
## ജീവിതരേഖ
1925 - ന് തിരുവനന്തപുരത്ത് ജനിച്ചു.  തത്ത്വശാസ്‌ത്രത്തിൽ ബിരുദം നേടി. തിരുവനന്തപുരം സ്റ്റുഡന്റ്സ് ഓർഗനൈസേഷൻ (ടി.എസ്.ഒ) എന്ന വിദ്യാർത്ഥി സംഘടന രൂപീകരിച്ചു പ്രവർത്തിച്ചു.കോളേജ്‌ വിദ്യാഭ്യാസത്തിനു ശേഷം കുറച്ചുകാലം 'ഇന്ത്യൻ തിങ്കർ' എന്ന പത്രത്തിൽ പ്രവർത്തിച്ചു. അവിഭക്ത കമ്യൂണിസ്റ്റ്‌ പ്രസ്ഥാനത്തിൽ സജീവമായി. പുന്നപ്ര - വയലാർ സമരത്തിൽ പങ്കെടുത്തു. അഞ്ചുവർഷക്കാലം ഒളിവിലായിരുന്നു.  1945ൽ സിപിഐ യിൽ അംഗമായ സുരേന്ദ്രനാഥ് 1953 മുതൽ 71 വരെ എഐടിയുസിയുടെ ജനറൽ കൗൺസിൽ അംഗം, ട്രേഡ് യൂണിയൻ കൗൺസിലിന്റെ വൈസ് പ്രസിഡന്റ്, എഐടിയുസി കേരള ഘടകത്തിന്റെ വൈസ് പ്രസിഡന്റ് എന്നീ നിലകളിൽ പ്രവർത്തിച്ചു. പ്രസ്‌ ജീവനക്കാർ മുതൽ സർക്കാർ ജീവനക്കാർക്ക്‌ വരെ സംഘടനയുണ്ടാക്കാൻ സഹായവും പിന്തുണയുമായി നിന്നു. 1980 മുതൽ മൂന്നു പ്രാവശ്യം നെടുമങ്ങാട്ടുനിന്ന് എം. എൽ. എയായി തിരഞ്ഞെടുക്കപ്പെട്ടു. 1996-ൽ ലോകസഭാംഗമായി. സി.പി.ഐ യുടെ സംസ്ഥാന നേതാക്കളിലൊരാളുമായി. 1992ൽ സിപിഐയുടെ കേന്ദ്രകമ്മിറ്റിയിലേക്ക് തെരഞ്ഞെടുത്ത സുരേന്ദ്രനാഥ് 95 വരെ അതിൽ അംഗമായിരുന്നു. അവിവാഹിതനായിരുന്നു.

'മാർക്സിസ്റ്റ് വീക്ഷണം' പത്രാധിപരായിരുന്നു. ചൈന, ടിബറ്റ്, സോവിയറ്റ് യൂണിയൻ തുടങ്ങിയ രാജ്യങ്ങൾ സന്ദർശിച്ച സുരേന്ദ്രനാഥ് ലോകത്തിന്റെ മുകൾത്തട്ടിലൂടെ എന്ന യാത്രാവിവരണവും എഴുതിയിട്ടുണ്ട്.

## തിരഞ്ഞെടുപ്പുകൾ

## കൃതികൾ
*ലോകത്തിന്റെ മുകൾത്തട്ടിലൂടെ
## അവലംബം


വർഗ്ഗം:1925-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:മേയ് 24-ന് ജനിച്ചവർ
വർഗ്ഗം:സെപ്റ്റംബർ 9-ന് മരിച്ചവർ

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പരിസ്ഥിതിപ്രവർത്തകർ
എന്റെ സ്റ്റാമ്പ് പദ്ധതി

സ്റ്റാമ്പിനൊപ്പം ഫോട്ടോയും ഒട്ടിച്ചയക്കാവുന്ന ഇന്ത്യൻ തപാൽ വകുപ്പ് ആവിഷ്‌കരിച്ചിട്ടുള്ള പദ്ധതിയാണ് **എന്റെ സ്റ്റാമ്പ് പദ്ധതി**.   2011ൽ ഡൽഹിയിൽ തപാൽമുദ്രകളുടെ ലോക പ്രദർശനത്തോടനുബന്ധിച്ചാണ് ഇന്ത്യയിൽ "എന്റെ സ്റ്റാമ്പ്" വരുന്നത്.  ഇന്ത്യയിൽ ഗുജറാത്ത്, ബിഹാർ, ഉത്തർപ്രദേശ്, മഹാരാഷ്ട്ര, ചെന്നൈ എന്നിവിടങ്ങളിൽ ഈ സംവിധാനമുണ്ട്. അഞ്ചു രൂപ വിലയുള്ള 12 സ്റ്റാമ്പുകൾക്ക് 300 രൂപയാണ് ഇതിനായി കൊടുക്കേണ്ടിവരിക. അവശ്യമെങ്കിൽ പോസ്റ്റോഫീസിൽ ഫോട്ടോയെടുക്കുന്നതിനുള്ള സൗകര്യവുമുണ്ടാവും. സ്റ്റാമ്പ് വില്പന മെച്ചപ്പെടുത്തുന്നതിന് ഇന്ത്യൻ പോസ്റ്റൽ വകുപ്പ് ആവിഷ്‌കരിച്ചിട്ടുള്ള പദ്ധതിയുടെ ഭാഗമാണിത്. 2011-ൽ ഡൽഹിയിലാണ് 'എന്റെ സ്റ്റാമ്പ്' എന്നു പേരിട്ടിട്ടുള്ള ഈ പദ്ധതി ആദ്യമായി നടപ്പാക്കിയത്.
## ഘടന
ഒരു രൂപമുതൽ അഞ്ചുരൂപവരെയുള്ള സ്റ്റാമ്പുകളാണ് അനുവദിക്കുക. സ്റ്റാമ്പിന് പ്രധാനമായും രണ്ട് ഭാഗമുണ്ടാകും. രണ്ടാമത്തെ ഭാഗത്തായിരിക്കും സ്വന്തം ചിത്രം. ആദ്യഭാഗത്ത് സാധാരണ സ്റ്റാമ്പുകളിലെ ചിത്രമുണ്ടാകും ഫലത്തിൽ ഒന്നിനു പകരം രണ്ട് സ്റ്റാമ്പാണുണ്ടാകുക. ഇഷ്ടപ്പെട്ട പശ്ചാത്തലം തെരഞ്ഞെടുക്കാം. താജ്മഹൽ, പൂവുകൾ, പഞ്ചതന്ത്രകഥകൾ, പരിസ്ഥിതി തുടങ്ങിയവയുടെ പശ്ചാത്തലത്തിലായിരിക്കും ഫോട്ടോയുള്ള സ്റ്റാമ്പുകൾ. വിദേശ രാജ്യങ്ങളിൽ നേരത്തെതന്നെയുള്ള ഈ സംവിധാനമുണ്ട്.
## കേരളത്തിൽ
*2012 ഫെബ്രുവരിയിൽ കോഴിക്കോട്ട് സംഘടിപ്പിച്ച സ്റ്റാമ്പ് ശേഖര പ്രദർശനത്തോടനുബന്ധിച്ച് പദ്ധതി പരീക്ഷിച്ചിരുന്നു. 
*2013 ഫെബ്രുവരിയിൽ തിരുവനന്തപുരത്ത് നടക്കുന്ന സ്റ്റാമ്പ് ശേഖര പ്രദർശനത്തിൽ ഈ പദ്ധതി ഉൾപ്പെടുത്തിയിട്ടുണ്ട്.
## അവലംബം

## പുറം കണ്ണികൾ
*തപാൽ വകുപ്പിന്റെ വെബ്സൈറ്റ് 

വർഗ്ഗം:ഭാരതീയ തപാൽ വകുപ്പിന്റെ പദ്ധതികൾ
ജോൺ ഗ്രിഗ്സ് തോംസൺ

**ജോൺ ഗ്രിഗ്സ് തോംസൺ** അമേരിക്കൻ ബീജഗണിത ശാസ്ത്രജ്ഞനാണ്. പരിമിത ഗ്രൂപ്പ് സിദ്ധാന്തത്തിൽ (Finite group theory) നടത്തിയ ഗവേഷണങ്ങൾ 1970-ലെ ഫീൽഡ്സ് മെഡലിന് തോംസണിനെ അർഹനാക്കി.

## ജീവിതരേഖ
1932 ഒക്ടോബർ 13-ന് കാൻസസിലെ ഒട്ടാവയിൽ തോംസൺ ജനിച്ചു. യേൽ സർവ്വകലാശാലയിൽനിന്ന് ബി.എ. ബിരുദവും (1955) ഷിക്കാഗോ സർവകലാശാലയിൽനിന്ന് പിഎച്ച്.ഡി. ബിരുദവും (1959) നേടിയ ഇദ്ദേഹം ഹാർവാർഡ് (1961-62), ഷിക്കാഗോ (1962-68), കേംബ്രിജ് (1968-70) എന്നീ സർവകലാശാലകളിൽ ഗണിതശാസ്ത്ര പ്രൊഫസറായി സേവനമനുഷ്ഠിച്ചു.
## പ്രധാന പഠനമേഖല
അമൂർത്ത ബീജഗണിത (Abstract Algebra) ശാഖയായ ഗ്രൂപ്പ് സിദ്ധാന്തം, വിശേഷിച്ചും *പരിമിത ഗ്രൂപ്പ് സിദ്ധാന്തം* ആയിരുന്നു തോംസണിന്റെ പ്രധാന പഠനമേഖല. നിർധാരണം ചെയ്യുവാൻ ശ്രമകരമായിരുന്ന ഫ്രൊബെനിയസിന്റെ (1849-1917) അനുമാനം തെളിയിക്കുവാൻ സാധിച്ചത് തോംസണിന്റെ പ്രധാന നേട്ടമായി ഗണിക്കപ്പെടുന്നു. ഏതൊരു അംഗത്തെയും സ്ഥിരപ്പെടുത്താത്ത ഏകൈകസമാകാരിത (automorphism) ഉള്ള പരിമിത ഗ്രൂപ്പ് ശൂന്യസ്ഥാനീയം (nil potent) ആയിരിക്കുമെന്നാണ് ഇദ്ദേഹം തെളിയിച്ചത്. തുടർന്ന് പരിമിത സരള ഗ്രൂപ്പുകളെ (finite simple groups) കുറിച്ചുള്ള ഗവേഷണങ്ങളിൽ മുഴുകിയ തോംസൺ 1963-ൽ വാൾട്ടർ ഫൈറ്റുമായിച്ചേർന്ന്, അബീലിയൻ അല്ലാത്ത (nonabelian) പരിമിത സരള ഗ്രൂപ്പുകളും യുഗ്മക്രമ(even order)ത്തിലായിരിക്കുമെന്നു കണ്ടെത്തി. ഈ കണ്ടെത്തലുകൾ ഇവർക്ക് *ഫീൽഡ്സ് മെഡൽ* നേടിക്കൊടുത്തു. കൂടാതെ, *ഫ്രാങ്ക് നെൽസൺ കോൾ പ്രൈസ്* (1965) ഉൾപ്പെടെ പതിമൂന്നോളം അവാർഡുകളാണ് ഈ ഗവേഷണഫലത്തിന് അംഗീകാരമായി ലഭിച്ചത്.

## ബഹുമതികൾ
*ബെർവിക് പ്രൈസ് (1982) 
*സിൽവെസ്റ്റർ മെഡൽ (1985) 
*വുൾഫ് പ്രൈസ് 
*പ്വാൻകർ പ്രൈസ് (1992) 
തുടങ്ങിയവ തോംസണിനു ലഭിച്ച മികച്ച അംഗീകാരങ്ങളാണ്. 
*നാഷണൽ സയൻസ് അക്കാദമി അംഗം (1971)
*റോയൽ സൊസൈറ്റി അംഗം (1979) 
എന്നീ നിലകളിലും സേവനമനുഷ്ഠിച്ചിട്ടുണ്ട്. ഇദ്ദേഹത്തിന്റെ ഗവേഷണ പ്രവർത്തനങ്ങളെ മാനിച്ച് യേൽ സർവകലാശാല 1980-ലും ഷിക്കാഗോ സർവകലാശാല 1985-ലും ഓക്സ്ഫഡ് സർവകലാശാല 1987-ലും ബഹുമതിമുദ്രകൾ നൽകി ആദരിച്ചു. യു.എസ്സിന്റെ ദേശീയ സയൻസ് മെഡലായ മാത്ത് പ്രൈസും (Math Prize) തോംസണിനു ലഭിച്ചിട്ടുണ്ട് (2000).

## അവലംബം
*http://www.genealogy.math.ndsu.nodak.edu/id.php?id=6488
*http://www.britannica.com/EBchecked/topic/592990/John-Griggs-Thompson
*http://www-history.mcs.st-and.ac.uk/Biographies/Thompson_John.html
*http://apprendre-math.info/anglais/historyDetail.htm?id=Thompson_John

## പുറം കണ്ണികൾ
* 
* 
* List of mathematical articles by John G. Thompson
* Biography from the Abel Prize center 

വർഗ്ഗം:1932-ൽ ജനിച്ചവർ

വർഗ്ഗം:ഒക്ടോബർ 13-ന് ജനിച്ചവർ

വർഗ്ഗം:ഗണിതശാസ്ത്രജ്ഞർ
വർഗ്ഗം:ആബേൽ പുരസ്കാര ജേതാക്കൾ
എ.വി. കുട്ടിമാളു അമ്മ

ഇന്ത്യൻ സ്വാതന്ത്ര്യസമരരംഗത്തേക്ക് കേരളത്തിൽ നിന്നു കടന്നു ചെന്ന നേതൃപാടവമുള്ള അപൂർവം വനിതകളിൽ ഒരാളായിരുന്നു **എ.വി. കുട്ടിമ്മാളു അമ്മ**. (1905 ഏപ്രിൽ 23- 1985 ഏപ്രിൽ 14).നിയമലംഘനസമരവുമായി ബന്ധപ്പെട്ട് രണ്ടുമാസം പ്രായമുള്ള കുഞ്ഞുമായി ഇവർ ജയിൽ‌വാസം അനുഷ്ഠിച്ചു.

## ജീവിതരേഖ
പാലക്കാട്‌ ജില്ലയിലെ ആനക്കര ഗ്രാമത്തിലെ വടക്കത്തു കുടുംബത്തിൽ പെരുമ്പിലാവിൽ ഗോവിന്ദമേനോന്റെയും അമ്മു അമ്മയുടേയും മൂത്തമകളായി 1905 ഏപ്രിൽ 23 നാണ്‌ കുട്ടിമാളു അമ്മ ജനിച്ചത്. ഗാന്ധിജിയുമായി അടുത്തിടപഴകി അവർ പ്രവർത്തിച്ചിരുന്നു. ഇന്ത്യൻ നാഷണൽ കോൺഗ്രസ്സിന്റെ സജീവ പ്രവർത്തകയുമായിരുന്നു. കോഴിപ്പുറത്ത് മാധവമേനോൻ ആയിരുന്നു ഇവരുടെ ഭർത്താവ്.

## അവലംബങ്ങൾ


വർഗ്ഗം:1905-ൽ ജനിച്ചവർ
വർഗ്ഗം: 1985-ൽ മരിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:ഏപ്രിൽ 14-ന് മരിച്ചവർ

വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിന്റെ ലിംഗസമത്വചരിത്രം
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
ആഴ്സ്റ്റാനോസോറസ്

ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് **ആഴ്സ്റ്റാനോസോറസ്**. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്.  ഫോസ്സിൽ കണ്ടു കിട്ടിയിടുള്ളത്  ഖസാഖ്സ്ഥാനിൽ നിന്നുമാണ്. പേരിന്റെ അർഥം *അസ്ട്രൻ* *പല്ലി* എന്നാണ് .

## ചിമിറ
1982 ല്  ആദ്യമായി കിട്ടിയ ഫോസ്സിൽ ഒരു താടി എല്ലും ഒരു തുട എല്ലും ആണ് . ഹോലോ ടൈപ്പ്  (AAIZ 1/1). സെറാടോപിയ എന്ന കുടുംബത്തിൽ പെട്ട ദിനോസർ ആയി ആണ് ആദ്യം ഇവയെ വർഗ്ഗികരിച്ചത് പിന്നെ അത് ഹദ്രോസറോയിഡ് ആണെന്ന് വിലയിരുത്തുകയായിരുന്നു, കാരണം ഇവയുടെ താടി എല്ല് ബാക്ട്രോസോറസ് വിഭാഗവുമായി വളരെ സാമ്യം കാണിച്ചിരുന്നു. ഇപ്പോൾ ഇവ ഈ രണ്ടിന്നും ഇടയിൽ ഉള്ള ഒരു ജീവിയാക്കാം എന്നും പറയുന്നു ഇതൊക്കെ കൊണ്ട് തന്നെ ഇവ ഒരു ചിമിറ ആണെന്നും കരുതപെടുന്നു. പ്രായപൂർത്തി ആകാത്ത ഒരു ഫോസ്സിൽ മംഗോളിയിൽ നിന്നും കണ്ടു കിട്ടിയത് ആഴ്സ്റ്റാനോസോറസ് ആണ്  എന്ന് പറയപെടുന്നു എന്നാൽ ഈ ഫോസ്സിലിൽ കുടുതൽ പഠനങ്ങൾ ഇനിയും നടക്കേണ്ടിയിരിക്കുന്നു.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
സി.പി.ഐ.(എം) പോളിറ്റ്‌ ബ്യൂറോ

ഇന്ത്യയിലെ ഇടതുപക്ഷ പാർട്ടിയായായ സി.പി.ഐ.(എം.)ന്റെ സുപ്രധാന തീരുമാനങ്ങൾ എടുക്കുന്ന പരമോന്നത സമിതിയാണ് **പോളിറ്റ്‌ ബ്യൂറോ**. രാജ്യത്തെ മുതിർന്ന പാർട്ടി നേതാക്കൾ ഉൾപെട്ട പതിനഞ്ചു പേരാണ് നിലവിൽ പോളിറ്റ്‌ ബ്യൂറോ അംഗങ്ങൾ.

## പോളിറ്റ്‌ ബ്യൂറോ അംഗങ്ങൾ

## അവലംബം


വർഗ്ഗം:സി.പി.ഐ.എം.
കൈമിറ

ഒന്നിൽ കൂടുതൽ ഉപവർഗ്ഗത്തിൽ അല്ലെങ്കിൽ ജെനുസിലോ പെട്ട ജീവികളുടെ ഫോസ്സിലുകൾ കൂടി ചേർത്ത് ഉണ്ടാകുന്ന ഒരു ജീവിയെ ആണ് പാലിയെന്റോളജിയിൽ **കൈമിറ** എന്ന് പറയുക.

## പേര്
കൈമിറ എന്ന പേര് വരുന്നത് ഗ്രീക്കിൽ നിന്നും ആണ്. ഗ്രീക്ക് പുരാണത്തിൽ *ആട്, സിംഹം, പാമ്പ് *എന്നി ജീവികൾ ചേർന്ന കൈമിറ എന്ന ജീവിയുടെ പേരാണു ഇത്.

## അറിയപെടുന്ന ചില ചിമിറകൾ
*ലമേറ്റസോറസ്
*അൾട്രസോറസ്

## അവലംബം

വർഗ്ഗം:പാലിയെന്റോളജി
രണ്ടാം ഭേദഗതി (അമേരിക്കൻ ഭരണഘടന)

1791 ഡിസംബർ 15-ന് നിലവിൽ വന്ന അമേരിക്കൻ ഭരണഘടയിലെ രണ്ടാം ഭേദഗതി *[[യുണൈറ്റഡ്‌ സ്റ്റേറ്റ്‌സ്‌ ബിൽ ഓഫ് റൈറ്റ്സ്|ബിൽ ഒഫ് റൈറ്റ്സ്]]* എന്ന ആദ്യത്തെ പത്ത് ഭരണഘടനാ ഭേദഗതികളിലൊന്നാണ്. ഇവയെല്ലാം അമേരിക്കൻ പൗരന്മാരുടെ സ്വാതന്ത്ര്യം കാത്തു സൂക്ഷിക്കാൻ വേണ്ടി വരുത്തിയ ഭേദഗതികളായത് കൊണ്ടാണ് *ബിൽ ഒഫ് റൈറ്റ്സ്* അഥവാ അവകാശ പത്രിക എന്ന് വിളിക്കുന്നത്. 1791 ലെ രണ്ടാം ഭേദഗതിയനുസരിച്ച് എല്ലാ അമേരിക്കൻ പൗരന്മാർക്കും തോക്കുകൾ കൈവശം വൈയ്ക്കാനും, കൊണ്ടുനടക്കാനുമുള്ള സ്വാതന്ത്ര്യം ഭരണഘടനാപരമായ അടിസ്ഥാന അവകാശമാണ്. അമേരിക്കയുടെ നാലാമത്തെ പ്രസിഡന്റായ ജേംസ് മാഡിസൺ ആണ് ഈ ഭേദഗതികൾ കോൺഗ്രസ്സിലവതരിപ്പിച്ചത്.
അതിന്റെ  ഇംഗ്ലീഷ് വാക്യമിപ്രകാരമാണ് "A well regulated militia being necessary to the security of a free state, the right of the people to keep and bear arms shall not be infringed"
(മലയാളം തർജ്ജിമ : "ഒരു സുഭദ്രമായ ജനകീയ സേന ഒരു സ്വതന്ത്ര രാജ്യത്തിന്റെ സുരക്ഷയ്ക്ക് അനിവാര്യമാണ്, അതിനാൽ ആയുധങ്ങൾ കൈവശം വയ്ക്കാനും കൊണ്ട്നടക്കാനുമുള്ള ജനങ്ങളുടെ അവകാശം ലംഘിക്കാൻ പാടുള്ളതല്ല")  കൂടെക്കൂടെയുള്ള വെടിവെയ്പ്പ് സംഭവങ്ങൾ കാരണം ഇപ്പോൾ ഈ അവകാശത്തിൽ നിയന്ത്രണങ്ങൾ വരുത്താൻ ചില രാഷ്ട്രീയ നീക്കങ്ങൾ നടക്കുന്നുണ്ട്. 

### ആയുധ നിയന്ത്രണ വിവാദം
അമേരിക്കയിൽ ഒട്ടേറെ വികാരങ്ങളിളക്കിവിടുന്ന വിഷയമാണ് ആയുധ നിയന്ത്രണം. തോക്ക് നിയന്ത്രണത്തിനെ എതിർക്കുന്നവർക്കും, പിന്തുണയ്ക്കുന്നവർക്കും ഇതിൽ ഒരു പോലെ ശക്തമായ നിലപാടുകളാണുള്ളത്. പലർക്കും സംയമനം വിടാതെ ചർച്ച ചെയ്യാൻ പറ്റാത്ത വിഷയമായത്കൊണ്ട്  പല ഇന്റെർനെറ്റ് ഗ്രൂപ്പുകളിലും നിരോധിച്ച വിഷയമാണിത് .  തോക്കുകൾ പൂർണ്ണമായി നിയന്ത്രിക്കാനല്ല ഇപ്പോഴത്തെ ഭരണകൂടം ശ്രമിക്കുന്നത്.  യന്ത്രത്തോക്കുകൾ, ഗ്രെനേഡ് ലോഞ്ചർ (grenade launcher) എന്നീ തരം തോക്കുകളുടെ സ്വകാര്യ ഉടമസ്ഥാവകാശം നിരോധിക്കാനാണ് ശ്രമം. കാരണം ഇതുപോലുള്ള മാരകമായ ആയുധങ്ങൾ മാനസികനില തെറ്റിയ ഒരാളുടെ കൈയിൽ കിട്ടുകയാണെങ്കിൽ ഭീകരമായ ജീവൻഹാനിയുണ്ടാക്കും. മറു പക്ഷത്ത് തോക്ക് നിയന്ത്രണം എതിർക്കുന്നവർ പൊതുവെ തീവ്ര വലതു പക്ഷ ചിന്താഗതിയുള്ളവരാണ്.  അവർ പറയുന്നത് രണ്ടാം ഭേദഗതി  റിപ്പബ്ലിക്കിന്റെ നിലനില്പിനെ സംരക്ഷിക്കാൻ വേണ്ടിയാണെന്നാണ്. ഏകാധിപത്യ സ്വഭാവമോ, കമ്യൂണിസ്റ്റ് സ്വഭാവമോ ഉള്ള ഒരു സർക്കാർ അധികാരത്തിൽ വരുകയാണെങ്കിൽ അന്ന് ജനങ്ങൾക്ക് സർക്കാരിനെതിരെ ആയുധമെടുക്കേണ്ടി വരും. സർക്കാരിന്റെ കൈയിൽ പട്ടാളമുണ്ട്, പട്ടാളത്തെ നേരിടണമെങ്കിൽ ജനങ്ങളുടെ കൈയിൽ അതിനു തക്ക ആയുധങ്ങളുണ്ടാവണം. ഇതാണിവരുടെ വാദഗതി. 

## അവലംബം

വർഗ്ഗം:അമേരിക്കൻ ഭരണഘടന
മസായ് ജനത

**മസായ്** ഒരു നൈൽ നദീതടവാസിയായ ഗോത്ര വർഗമാണ്. ഇവരുടെ വാസസ്ഥല പ്രദേശങ്ങൾ കെന്യയും, ഉത്തര ടാൻസാനിയയുമാണ്. ഇവർ സംസാരിക്കുന്ന ഭാഷയെ **മാ** എന്ന് പറയുന്നു ഡിങ്ക ജനതയുടെ ഭാഷയുമായി ഇതിന് സാമ്യമുണ്ട്. 2009 ലെ കാനേഷുമാരി അനുസരിച്ച് ഇവരുടെ ജനസംഖ്യ 841,622 ആണ്. 1989 ലെ കാനേഷുമാരിയിൽ ജനസംഖ്യയായ 377,089 യിൽ നിന്ന് ഗണ്യമായ വർദ്ധനവായത്കൊണ്ട് വംശനാശഭീഷണിയില്ല എന്നനുമാനിക്കാം.  ടാൻസാനിയയിലെയും , കെന്യയിലെയും സർക്കാരുകൾ ഇവരെ അവരുടെ നാടോടി ജീവിതരീതി ഉപേക്ഷിക്കാൻ പ്രോൽസാഹിപ്പിക്കുന്നുണ്ട്, പക്ഷെ ഓക്സ്ഫാം പോലെയുള്ള സംഘടനകളുടെ അഭിപ്രായം ഇവരുടെ ജീവിതരീതി കാലാവസ്ഥ മാറ്റം പോലുള്ള പരിസ്ഥിതി പ്രശ്നങ്ങൾക്ക് ഒരു പരിഹാരമാണെന്നാണ്. മസായികൾക്ക് മരുഭൂമി, അർദ്ധ മരുഭൂമിപ്രദേശങ്ങളിൽ കൃഷിചെയ്യാനുള്ള കഴിവുകളുണ്ട്. മസായികൾ ഏകദൈവ വിശ്വാസികളാണ്. അവർ ഒരു ഗോത്രദൈവമായ **എങ്കായി**യെ ആരാധിക്കുന്നു. എങ്കായിക്ക് രണ്ട് ഭാവങ്ങളുണ്ട്. ഈ ദൈവത്തിന്റെ ദുഷ്ടസ്വഭാത്തിനെ *എങ്കായി നരോദ്* (കറുത്ത ദൈവം) എന്നും, സൗമ്യസ്വഭാവത്തിനെ *എങ്കായി നാന്യോക്കി* (ചുവന്ന ദൈവം) എന്നും വിളിക്കുന്നു. മസായികളുടെ വിശ്വാസം അവരുടെ ദൈവം ലോകത്തുള്ള കന്നു കാലികളെയെല്ലാം അവർക്ക് നൽകിയിട്ടുണ്ടെന്നാണ്. അത് കോണ്ട് അവർ മറ്റ് ഗോത്രങ്ങളിൽ നിന്ന് കന്നുകാലികളെ മോഷ്ടിക്കുന്നത് മോഷണമായി കാണാറില്ല മറിച്ച് അവ്ർക്ക് അവകാശപ്പെട്ടത് തിരിച്ചു പിടിക്കുന്നതായിട്ടാണ് കാണുന്നത്. 

മസായിക്കളുടെ പ്രധാന ആയുധം കുന്തവും പരിചയുമാണ്. മസായികളെക്കുറിച്ച് പൊതുവെയുള്ള ഒരു തെറ്റിദ്ധാരണ, ആൺകുട്ടികൾ പ്രായപൂർത്തിയായ പുരുഷനായി എന്ന് തെളിയിക്കുന്നതിന് ഒരു സിംഹത്തെ ഒറ്റയ്ക്ക് കുന്തവുമായി നേരിട്ട് കൊല്ലണം എന്നാണ്. ഇത് ഒരു പക്ഷെ പണ്ട് നിലനിന്നിരുന്ന ഒരു ആചാരമാവാം, എന്നാൽ ഇക്കാലത്ത് സിംഹവേട്ട കെന്യയിലും, ടാൻസാനിയയിലും നിയമ വിരുദ്ധമാണ്. കന്നുകാലികളെ ആക്രമിക്കുന്ന സിംഹങ്ങളെ പരമ്പരാഗതമായ രീതികളുപയോഗിച്ചു കൊന്നാൽ നിയമനടപടികളുണ്ടാവില്ല. എന്നാലും സിംഹങ്ങൾ നേരിടുന്ന വംശനാശഭീഷണി മുൻനിർത്തി സിംഹത്തിനെ കൊല്ലുന്നതിനു പകരം കന്നുകാലിയുടെ വിലയായി സർക്കാർ നൽകുന്ന നഷ്ടപരിഹാരത്തുക കൈപ്പറ്റാൻ ഇവരെ പ്രോൽസാഹിപ്പിക്കുകയാണ് പതിവ്.

### അവലംബം

വർഗ്ഗം:ജനവിഭാഗങ്ങൾ
തൂണേരി

കോഴിക്കോട് ജില്ലയിലെ വടകര താലൂക്കിലെ ഒരു ഗ്രാമമാണ് **തൂണേരി**. തൂണേരി ഗ്രാമപഞ്ചായത്തിലെ ഒരു വില്ലേജാണിത്. 

## പ്രധാന സ്ഥാപനങ്ങൾ
* തൂണേരി പരദേവതാക്ഷേത്രം

## അവലംബം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ട്രയംഫ് റോക്കറ്റ് III

ട്രയംഫ് മോട്ടോർസൈക്കിൾ ലിമിറ്റഡ് കമ്പനി നിർമ്മിക്കുന്ന മൂന്ന്  സിലിണ്ടർ എൻജിൻ മോട്ടോർ സൈക്കിൾ ആണ് **ട്രയംഫ് റോക്കറ്റ് III**.  2294 സി.സിയാണ് ശക്തിയുള്ള ഇതിന്റെ എഞ്ചിൻ ഈ വിഭാഗത്തിലെ
മോട്ടോർ സൈക്കിളിൽ ഏറ്റവും ഉയർന്ന സി.സിയാണ്.

## പുറത്തേക്കുള്ള കണ്ണികൾ

വർഗ്ഗം:മോട്ടോർ സൈക്കിളുകൾ
ക്രിസ്റ്റ്യാൻ യുർഗെൻസെൻ തോംസെൻ

ഡാനിഷ് പുരാവസ്തു ശാസ്ത്രജ്ഞനായിരുന്നു **ക്രിസ്റ്റ്യൻ ജർഗെൻസെൻ തോംസെൻ**. *ഫാദർ ഒഫ് യൂറോപ്യൻ പ്രീഹിസ്റ്ററി* എന്നാണ് തോംസെനെ വിശേഷിപ്പിക്കുന്നത്. 1788 ഡിസംബർ 29-ന് കോപ്പൻഹേഗനിൽ ജനിച്ചു. 
## ജീവിതരേഖ
ഡാനിഷ് നാഷണൽ മ്യൂസിയത്തിലെ ക്യുറേറ്ററായിട്ടാണ് ഇദ്ദേഹം ഔദ്യോഗികജീവിതമാരംഭിച്ചത്. 1816-ൽ മ്യൂസിയത്തിലെ പുരാവസ്തുക്കളെ തരംതിരിക്കുന്ന ജോലിക്ക് അധികാരികൾ ഇദ്ദേഹത്തെ ചുമതലപ്പെടുത്തി. ശിലായുഗം, വെങ്കലയുഗം, ഇരുമ്പുയുഗം എന്നിങ്ങനെ ചരിത്രാതീതകാലത്തെ മൂന്നായി തോംസെൻ വിഭജിച്ചു. 
## ത്രീ-ഏയ്ജ് സിസ്റ്റം
പുരാവസ്തുക്കളെ അവയുടെ നിർമ്മാണവസ്തുവിന്റെ അടിസ്ഥാനത്തിൽ (ശില, വെങ്കലം, ഇരുമ്പ്) തരം തിരിക്കുന്ന പദ്ധതി ആദ്യമായി ആവിഷ്കരിച്ച ഇദ്ദേഹം ഈ മാനദണ്ഡം അടിസ്ഥാനമാക്കിയാണ് ചരിത്രാതീതകാലത്തെ വിഭജിച്ചത്. ഇത് *ത്രീ-ഏയ്ജ് സിസ്റ്റം* എന്ന പേരിൽ അറിയപ്പെട്ടു. പരിണാമത്തിന്റെ ആദ്യഘട്ടത്തിൽ മനുഷ്യൻ ശിലകൊണ്ടുള്ള ആയുധങ്ങളെ മാത്രം ആശ്രയിച്ച കാലഘട്ടത്തെ ശിലായുഗം എന്നും ശിലോപകരണങ്ങളോടൊപ്പം വെങ്കലവും ഉപയോഗിച്ച കാലഘട്ടത്തെ വെങ്കലയുഗം എന്നും ഇവയോടൊപ്പം ഇരുമ്പും ഉപയോഗിച്ച കാലഘട്ടത്തെ ഇരുമ്പുയുഗം എന്നും തോംസെൻ വിശേഷിപ്പിച്ചു. ചരിത്രാതീതകാലപഠനത്തിന് പുതിയ മാനം നൽകിയ ഈ സമ്പ്രദായത്തെ ലോകമാകമാനമുള്ള പുരാവസ്തു ശാസ്ത്രജ്ഞന്മാർ അംഗീകരിക്കുകയുണ്ടായി.

തോംസെൻ 1865 മേയ് 21-ന് അന്തരിച്ചു.

## അവലംബം
*http://www.newworldencyclopedia.org/entry/Christian_J%C3%BCrgensen_Thomsen
*http://www.britannica.com/EBchecked/topic/593037/Christian-Jurgensen-Thomsen
*http://www.ncbi.nlm.nih.gov/pubmed/22655337

വർഗ്ഗം:1788-ൽ ജനിച്ചവർ
വർഗ്ഗം: 1865-ൽ മരിച്ചവർ
വർഗ്ഗം:ഡിസംബർ 29-ന് ജനിച്ചവർ
വർഗ്ഗം:മേയ് 21-ന് മരിച്ചവർ

വർഗ്ഗം:പുരാവസ്തു ഗവേഷകർ
കമർ ആസാദ് ഹാഷ്മി

സഫ്ദർ ഹാഷ്മിയുടെ അമ്മയും എഴുത്തുകാരിയുമായിരുന്നു **കമർ ആസാദ് ഹാഷ്മി** (4 മാർച്ച് 1926 - 2 ഫെബ്രുവരി 2013).
## ജീവിതരേഖ
ഉത്തർപ്രദേശിലെ ഝാൻസിയിലാണ് കമർ ജനിച്ചത്. പിതാവ് അസ്ഹർ അലി ആസാദ് എഴുത്തുകാരനായിരുന്നു. ഇന്ത്യ - പാക് വിഭജനാന്തരം പാകിസ്താനിലേക്കു പോയെങ്കിലും വിവാഹത്തിനായി ഇന്ത്യയിലേക്ക് മടങ്ങി. നഴ്സറി സ്കൂൾ ഹെഡ്മിസ്ട്രസ്സായി ദീർഘകാലം പ്രവർത്തിച്ചു. മികച്ച അധ്യാപികയ്ക്കുള്ള ദില്ലി സർക്കാരിന്റെ പുരലസ്കാരം നേടി.  ചെറിയ കുട്ടികളുമായി ഇടപഴകുന്ന അധ്യാപകർക്കുള്ള പുസ്തകം എസ്സിഇആർടി ഡൽഹിക്കു വേണ്ടി തയ്യാറാക്കി. 1989 ൽ നാടകപ്രവർത്തകനായിരുന്ന മകൻ സഫ്ദർ ഹാഷ്മി കൊല്ലപ്പെട്ടു. അമ്മാജി എന്നു വിളിക്കപ്പെട്ടിരുന്ന കമർ, സഹ്മത്ത്,അൻഹദ് തുടങ്ങിയ സംഘടനകളുടെ പ്രധാന പ്രവർത്തകയായിരുന്നു. പിതാവ് അസ്ഹർ അലി ആസാദ് രചിച്ച പേർഷ്യൻ കവിതാ സമാഹാരം പുറത്തിറക്കി. 
## കൃതികൾ
* "പാഞ്ച്വാൻ ചിരാഗ്" (സഫ്ദർ ഹശ്മിയുടെ ജീവചരിത്രം)

## അവലംബം

## പുറം കണ്ണികൾ
*'Ammaji' Qamar Azad Hashmi passes away, funeral today 

വർഗ്ഗം:1926-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:ഫെബ്രുവരി 1-ന് മരിച്ചവർ

വർഗ്ഗം:ഉർദു എഴുത്തുകാർ
വർഗ്ഗം:ഇടതുപക്ഷ സാംസ്കാരിക പ്രവർത്തകർ
ബീഹാറി ലാൽ

**ബീഹാറി ലാൽ ചൗബെ** (1595 - 1663)  **ബീഹാറി** എന്ന പേരിൽ അറിയപ്പെടുന്ന ഒരു ഹിന്ദി കവിയാണ്.  സതാസായി എന്ന 700 കവിതകളുടെ സമാഹാരമെഴുതിയ കവി എന്ന നിലയിലാണ് ഇദ്ദേഹം പ്രശസ്തനായത്. ഹിന്ദിയുടെ ഒരു ഡയലെൿറ്റായ ബ്രജ്ഭാഷയിലായിരുന്നു ബീഹാറി എഴുതിയിരുന്നത്. സതാസായി എന്ന വാക്കിന്റെ അർത്ഥം എഴുന്നൂറു കവിതകൾ എന്നാണ്. സതാസായിലെ ഭൂരിപക്ഷം കവിതകളുടെയും വിഷയം കൃഷ്ണനും രാധയും അവരുടെ പ്രേമവുമാണ്. ഈ കവിതകൾ ഭാരതീയ കവിതകളുടെ ഉത്തമ ഉദാഹരണങ്ങളാണ്.  ഇദ്ദേഹത്തിന്റെ കവിതകളുടെ ഇംഗ്ലീഷ് പരിഭാഷ പെങ്വിൻ ബുക്സിൽ ലഭ്യമാണ്

ബീഹാറി 1595 ൽ ഗ്വാളിയറിലാണ് ജനിച്ചത്. ബാല്യകാലം ചിലവഴിച്ചത് മധ്യപ്രദേശിലെ ഓർച്ച എന്ന പട്ടണത്തിലാണ്. ഓർച്ചയിൽ വച്ച് ബീഹാറി കുറച്ച് കാലം പ്രസിദ്ധ കവി കേശവദാസിന്റെ ശിഷ്യനായിരുന്നു. പിന്നീട് ബീഹാറി മഥുരയ്ക്ക് പോയി. അവിടെ വച്ച് മുഗൾ ചക്രവർത്തി ഷാജഹാനെ തന്റെ കവിതകൾ കേൾപ്പിക്കാനുള്ള അവസരം കിട്ടി. കവിതകൾ ഷാജഹാന് ഇഷ്ടമായി. അദ്ദേഹം ബീഹാറിയെ ആഗ്രയിലേക്ക് ക്ഷണിച്ചു. ആഗ്രയിൽ വച്ച് ബീഹാറി പേർഷ്യൻ ഭാഷ പഠിച്ചു. ഷാജഹാന്റെ സദസ്സിൽ വച്ച് ബീഹാറിയുടെ കവിതകൾ  ആംബറിലെ രാജാ ജൈ സിംഗ് കേൾക്കാനിടയായി. അദ്ദേഹം ബീഹാറിയെ ജൈപൂറിലേക്ക് ക്ഷണിച്ചു. അവിടെ വച്ചാണ് ബീഹാറി സതാസായി രചിച്ചത്.

## അവലംബം

വർഗ്ഗം:ഹിന്ദി കവികൾ
വർഗ്ഗം:1595-ൽ ജനിച്ചവർ
വർഗ്ഗം:1663-ൽ മരിച്ചവർ
മാർക്കസ് ലിചീനിയസ് ക്രാസ്സുസ്

മാർക്കസ് ലിചീനിയസ് ക്രാസ്സുസ് (Latin: M·LICINIVS·P·F·P·N·CRASSVS) (115 BC – 53 BC) പ്രാചീന റോമൻ റിപ്പബ്ലിക്കിലെ ഒരു സൈന്യാധിപനും രാഷ്ട്രീയ നേതാവുമായിരുന്നു. ഇദ്ദേഹം റോമൻ റിപ്പബ്ലിക്കിലെ ഒന്നാം ത്രിമൂർത്തി ഭരണകൂടത്തിലെ ഒരംഗവും, ചരിത്രം കണ്ട ഏറ്റവും വലിയ ധനികന്മാരിൽ ഒരാളുമാണ്. റിയൽ എസ്റ്റേറ്റ്  ഊഹക്കച്ചവടം ചെയ്തിട്ടാണ് ഇദ്ദേഹം ഇത്രയും ധനം സ്വരുക്കൂട്ടിയത്. ഒരു പക്ഷെ ഇദ്ദേഹമാണ് മനുഷ്യ ചരിത്രത്തിലെ ആദ്യത്തെ റിയൽ എസ്റ്റേറ്റ് രാജാവ്. സുള്ള കോൺസലും പിന്നീട് ഡിക്റ്റേറ്ററുമായിരുന്ന കാലത്ത് ഇദ്ദേഹം റോമൻ സൈന്യത്തിലെ സൈന്യാധിപന്മാരിലൊരാളായിരുന്നു.  ഇക്കാലത്താണ് ഇദ്ദേഹം റിയൽ എസ്റ്റേറ്റ്  ഊഹക്കച്ചവടം വഴി റോമൻ ചരിത്രം കണ്ട ഏറ്റവും വലിയ ധനാഡ്യനായത്.  ഇതിനിടെ സ്പാർട്ടക്കസിനെ ഒതുക്കിയ സേനാനായകൻ എന്ന നിലയിലും ഇദ്ദേഹം പേരെടുത്തിരുന്നു. സ്പാർട്ടക്കസുമായുള്ള സംഘട്ടനങ്ങൾക്ക് ശേഷം ഇദ്ദേഹം ജൂലിയസ് സീസർ പോംപി എന്നിവരുടെ കൂടെ രൂപീകരിച്ച ആദ്യത്തെ ത്രിമൂർത്തി ഭരണകൂടത്തിലുണ്ടായിരുന്നു. 

## അവലംബം

വർഗ്ഗം:റോമിന്റെ ചരിത്രം
വർഗ്ഗം:പ്രാചീന റോം
കാട്ടീന്ത

**നിലന്തെങ്ങ്**, **കാട്ടീന്തൽ** എന്നെല്ലാം പേരുകളുള്ള **കാട്ടീന്ത** ഒരു ഏഷ്യൻ വംശജനായ, പനവർഗ്ഗത്തിൽപ്പെട്ട ഒരു മരമാണ്.. കള്ള് ചെത്താറുണ്ട്. പുളിക്കാത്ത കള്ളിനു നല്ല മധുരമാണ്. കായ തിന്നാൻ കൊള്ളാം. വേഗം വളരുന്ന ഈ വൃക്ഷം വരൾച്ചയെ പ്രതിരോധിക്കുന്നതാണ്. ഇന്ത്യയിലെ തുറന്ന കാടുകളിലും പുൽമേടുകളിലും കാണുന്നു. കാഴ്ചയിൽ ഈന്തപ്പനയുമായി വളരെ സാമ്യമുണ്ട്.
right|250px|thumb|കാട്ടീന്തലിന്റെ കായകൾ
## മറ്റു നാമങ്ങൾ
ഇംഗ്ളീഷ് : (*Wild date palm*, *Sugardate palm*, *Indian wild date*)

സംസ്കൃതം : ഖർജ്ജൂർ, മധുക്ഷീരി

## അവലംബം

## പുറത്തേക്കുള്ള കണ്ണികൾ
* http://www.ars-grin.gov/cgi-bin/npgs/html/taxon.pl?28059
* കൂടുതൽ വിവരങ്ങൾ
* ചിത്രങ്ങളും വിവരണവും

വർഗ്ഗം:വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കേരളത്തിലെ സസ്യജാലം
സി/2011 എൽ4

2011 ജൂൺ മാസത്തിൽ കണ്ടെത്തിയ ധൂമകേതുവാണ് പാൻസ്റ്റാർ എന്നറിയപ്പെടുന്ന **C/2011 L4**. 2013 മാർച്ച് മാസത്തിൽ ഇതിനെ നഗ്നനേത്രങ്ങളാൽ കാണാനാകുമെന്ന് പ്രതീക്ഷിക്കുന്നു. ഹവായ് ദ്വീപസമൂഹത്തിലെ മാവുഇ എന്ന ദ്വീപിൽ സ്ഥിതിചെയ്യുന്ന പാൻസ്റ്റാർ ദൂരദർശിനി ഉപയോഗിച്ചാണ് ഇത് കണ്ടെത്തിയത്.

2011 ജൂൺ മാസത്തിൽ C/2011 L4നെ കണ്ടെത്തുമ്പോൾ ഇതിന്റെ കാന്തിമാനം 19 മാത്രമായിരുന്നു. 2012 മെയ് മാസത്തിൽ ഇതിന്റെ കാന്തിമാനം 13.5 ആയി. 2012 ഒക്ടോബറിൽ കോമയുടെ വലിപ്പം 1,20,000 കി.മീറ്റർ ആണെന്നു കണക്കാക്കി. പാൻസ്റ്റാർസ് ധൂമകേതു ഭൂമിയോട് ഏറ്റവും അടുത്ത് വരുന്ന മാർച്ച് 5ന് ഭൂമിയുമായുള്ള അതിന്റെ അകലം 1.09 സൗരദൂരം ആയിരിക്കും. ഇത് സൂര്യനോട് ഏറ്റവും അടുത്തു വരുന്നത് 2013 മാർച്ച് 13ന് ആയിരിക്കും.

ഒർട്ട് മേഘത്തിൽ നിന്നാണ് C/2011 L4 വരുന്നത്. ഇതിന്റെ പ്രദക്ഷിണകാലയളവ് 1,10,000 വർഷങ്ങളാണ് എന്ന് കണക്കാക്കിയിട്ടുണ്ട്.

## അവലംബം

## മറ്റു കണ്ണികൾ
*Elements and Ephemeris for C/2011 L4 (PANSTARRS)  – Minor Planet Center
*C/2011 L4 ( PanSTARRS ) – Seiichi Yoshida @ aerith.net
*Update on comet C/2011 L4 (PANSTARRS) – Remanzacco Observatory (May 18, 2012)
*Watching comet Panstarrs activity  – Jakub Cerny (7 Oct 2012)
* പാൻസ്റ്റാഴ്സ് വാൽനക്ഷത്രത്തെ വരവേൽക്കാം!- വൈശാഖൻ തമ്പി, മലയാളം പോർട്ടൽ

വർഗ്ഗം:വാൽനക്ഷത്രങ്ങൾ
വർഗ്ഗം:2011ൽ കണ്ടെത്തിയ ബഹിരാകാശപദാർത്ഥങ്ങൾ
സൂപ്പർ ബൗൾ പരസ്യകല

അമേരിക്കൻ ഐക്യനാടുകളിൽ വർഷം തോറും ഏറ്റവുമധികം ആളുകൾ ടി.വി.യിൽ കാണുന്ന പരിപാടിയാണ് **സൂപ്പർബൗൾ**. 11.1 കോടി ആളുകൾ വീക്ഷിച്ച 2011ലെ പതിനഞ്ചാം സൂപ്പർബൗൾ മത്സരമാണ് നിലവിൽ അമേരിക്കൻ ചരിത്രത്തിൽ ഏറ്റവുമധികം ആളുകൾ വീക്ഷിച്ച ടെലിവിഷൻ പ്രോഗ്രാം. അതുപോലെ ലോകത്തിൽ വച്ചുതന്നെ ഏറ്റവുമധികം ആളുകൾ വീക്ഷിക്കുന്ന സ്പോർട്ട്സ് പരിപാടികളിലൊന്നുമാണ് സൂപ്പർബൗൾ.  യുവേഫ ചാമ്പ്യൻസ് ലീഗ് ഫൈനൽസിനുശേഷം രണ്ടാം സ്ഥാനമാണ് സൂപ്പർ ബൗളിന്. ഇത്രയധികം പ്രേക്ഷകരെ ഒരുമിച്ചു കിട്ടുന്ന ഒരു ടെലിവിഷൻ പരിപാടി വേറെയില്ലാത്തതിനാൽ മിക്ക കച്ചവടക്കാരും തങ്ങളുടെ ഉപഭോക്താക്കളെ സമീപിക്കാൻ ഏറ്റവും പറ്റിയ അവസരമായി സൂപ്പർ ബൗൾ കാണുന്നു. ബഡ്‌വൈസർ പോലുള്ള പ്രമുഖ നിർമ്മാതാക്കൾ തങ്ങളുടെ ഏറ്റവും മികച്ച പരസ്യങ്ങൾ ഇറക്കുന്നത് സൂപ്പർ ബൗളിന്റെ അവസരത്തിലാണ്. അതുപോലെ ചെറുകിട ഉപയോക്താക്കൾക്ക് പരസ്യത്തിലൂടെ ഒരു പേരു നേടാനുള്ള അവസരവുമാണ് ഇത്. വർഷം തോറും വർധിക്കുന്ന ആവശ്യകതമൂലം സൂപ്പർബൗളിൽ പരസ്യം ചെയ്യാനുള്ള തുക കുത്തനെ ഉയർന്ന് 2013ലെ  പതിനാറാം സൂപ്പർ ബൗളിൽ മുപ്പതു സെക്കൻഡ് പരസ്യം ചെയ്യാനുള്ള ചെലവ് 20 കോടി രൂപയ്ക്കു (4 ദശലക്ഷം യു.എസ്. ഡോളർ) മുകളിലാണ്. 

വർഷങ്ങളിലൂടെ സൂപ്പർബൗൾ പരസ്യങ്ങൾ ഒരു അനന്യസാംസ്കാരിക പ്രതിഭാസമായി രൂപപ്പെട്ടിട്ടുണ്ട്. പലരും പരസ്യം കാണാൻ മാത്രമാണ് സൂപ്പർ ബൗൾ മത്സരം കാണാറ്. ഇതിനോടൊക്കെയൊപ്പം ഏറ്റവും മികച്ച പ്രേക്ഷകപ്രതികരണം ഏതു പരസ്യത്തിനാണ് എന്നറിയാൻ യു.എസ്.എ. ടുഡേ ആഡ് മീറ്റർ പോലുള്ള ദേശീയ സർവ്വേകളും ശ്രമിക്കുന്നു.

## അവലംബം

## പുറത്തേയ്ക്കുള്ള കണ്ണികൾ
* ദിഡൈലിബീസ്റ്റ്.കോം 20 മോസ്റ്റ് എഫക്റ്റീവ് സൂപ്പർ ബൗൾ അഡ്സ്
പഞ്ചശീലതത്വങ്ങൾ

1954-ൽ ചൈനയുമായി അതിർത്തിതർക്കം ഉണ്ടായപ്പോൾ ഇന്ത്യ ചൈനയുമായി ഒപ്പിട്ട കരാറാണ് പഞ്ചശീലതത്വങ്ങൾ.ജവഹർലാൽ നെഹ്റുവും ചൈനീസ് പ്രധാനമന്ത്രി ചൗ എൻ ലായുമാണ് സംയുക്ത പ്രസ്താവനയിൽ ഒപ്പുവച്ചത്. 1954 ഏപ്രിൽ 29 നായിരുന്നു പരസ്പരം ഒപ്പു വെച്ചത്. ചൈനയുമായി ഒപ്പിട്ട കരാറാണ് പഞ്ചശീലതത്വമെങ്കിലും എല്ലാ രാജ്യങ്ങളോടുമുളള ഇന്ത്യയുടെ സമീപനം അതു തന്നെയായിരുന്നു. 

* രാഷ്ടങ്ങളുടെ അതിരുകളെയും പരമാധികാരത്തെയും പരസ്പരം ബഹുമാനിക്കുക
* ആഭ്യന്തരകാര്യങ്ങളിൽ പരസ്പരം ഇടപെടാതിരിക്കുക
* സമത്വവും പരസ്പരനേട്ടവും ഉറപ്പുവരുത്തുക
* പരസ്പരം ആക്രമിക്കാതിരിക്കുക
* സമാധാനപരമായ സഹവർത്തിത്വവും സാമ്പത്തിക സഹകരണവും ഉറപ്പുവരുത്തുക

ഇവയാണ് പഞ്ചശീലതത്വങ്ങൾ.  ഇന്ത്യയും ചൈനയും തമ്മിൽ 1954ൽ ഒപ്പുവെച്ച കരാറാണ് പഞ്ചശീലതത്വങ്ങളിൽ അടിസ്ഥാനമാക്കി ഉണ്ടാക്കിയ ആദ്യത്തെ ഉsമ്പടി.

## അവലംബം

വർഗ്ഗം:നയതന്ത്രം
വർഗ്ഗം:ഇന്ത്യയുടെ വിദേശനയം
വർഗ്ഗം:ഇന്ത്യ-ചൈന ബന്ധം
ബേപ്യൗസോറസ്

ദിനോസറുകളിൽ തന്നെ വളരെ ഏറെ ചർച്ച ചെയ്യപെടുകയും, നിരവധി സംവാദങ്ങൾ നടക്കയും ചെയ്യുന്ന തേരിസിനോസോർ  കുടുംബത്തിൽ പെട്ട ഒരു ദിനോസർ ആണ് **ബേപ്യൗസോറസ്**. തുടക്ക ക്രിറ്റേഷ്യസ് കാലത്ത് ചൈനയിൽ ജീവിച്ചിരുന്ന ഇവയെ തെറാപ്പോഡ ആണ്. സാധാരണ തെറാപ്പോഡകളെ അപേക്ഷിച്ച് സസ്യഭോജികൾ ആയിരുന്നു ഇവ എന്നതാണ് ഇവയുടെ സവിശേഷത. തേരിസിനോസോർ കുടുംബത്തിലെ തന്നെ ഏറ്റവും പഴയ വിഭാഗത്തിൽ ആണ് ഇവ പെടുക .

## ശാരീരിക ഘടന
ഏകദേശം 7.3 അടി പൊക്കം ആണ്.  പല്ലുകൾ ഇല്ലാതെ കൊക്ക് ആയിരുന്നു ഇവയ്ക്ക് , എന്നാൽ വായയുടെ ഉള്ളിൽ ചവച്ച് അരയ്ക്കാൻ പാകത്തിൽ ഉള്ള പല്ലുകൾ ഉണ്ടായിരുന്നു. ചില വികസിത ഇനം തേരിസിനോസോർ ദിനോസരുകൾക്ക് നാല് പ്രവർത്തനക്ഷമംമായ വിരലുകൾ ഉണ്ടെകില്ലും, ഇവയ്ക്ക് മൂന്നെണ്ണം മാത്രമേ ഉണ്ടായിരുന്നുള്ളു. മറ്റ് തേരിസിനോസോർകളെ അപേക്ഷിച്ച് വലിയ തല ആയിരുന്നു ഇവയ്ക്ക്.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ടേപ്പ് റെക്കോർഡർ

ഗ്രാമഫോണുകളുടെ പിൻഗാമിയായി ശബ്ദലേഖനത്തിനും അതിന്റെ പുനരാവിഷ്കരണത്തിനുമായി കണ്ടുപിടിക്കപ്പെട്ട് ദീർഘകാലം സംഗീതലോകം കയ്യടക്കി നിന്നിരുന്ന ഉപകരണമാണ് **ടേപ്പ് റെക്കോർഡർ**. കാന്തികവസ്തുക്കൾ ലേപനം ചെയ്ത ഒരു വീതി കുറഞ്ഞ പ്ലാസ്റ്റിക് നാടയിൽ ശബ്ദവീചികളെ കാന്തികമേഖലകളാക്കി ആലേഖനം ചെയ്യുകയും അവയിൽ നിന്ന് ആവശ്യാനുസരണം പുനർശ്രവണം സാദ്ധ്യമാക്കുകയും ചെയ്തിരുന്ന ഉപകരണമാണ് ഇത്.

## പ്രവർത്തനം
ശബ്ദവീചികൾ വൈദ്യുതതരംഗങ്ങളാക്കി മാറ്റി ടേപ്പ് റെക്കൊർഡറിന്റെ ഹെഡ്ഡിലെത്തിക്കുന്നു.  അവിടെ വൈദ്യുതവീചികളുടെ ശക്തിക്കനുസരിച്ച് മാറിക്കൊണ്ടിരിക്കുന്ന ഒരു കാന്തികമണ്ഡലം കാന്തിക നാടയിലെ കാന്തികവസ്തുക്കളെ തദനുസൃതമായി വിന്യസിക്കുന്നു.  ഈ ടേപ്പ് വീണ്ടും ഹെഡ്ഡിലൂടെ കടത്തിവിട്ട് ടേപ്പിലെ കാന്തികവിന്യാസത്തിന്നനുസരിച്ചുള്ള വൈദ്യുതവീചികൾ പുന:സൃഷ്ടിക്കുകയും അവയെ തിരികെ ശബ്ദവീചികളാക്കി മാറ്റുകയും ചെയ്യുന്നു.

## അവലംബം


വർഗ്ഗം:ശബ്ദസാങ്കേതിക ഉപകരണങ്ങൾ
ഇരുവഞ്ഞിപ്പുഴ

ചാലിയാറിന്റെ പ്രധാന പോഷക നദികളിൽ ഒന്നായ **ഇരുവഴിഞ്ഞിപ്പുഴ** കോഴിക്കോട് ജില്ലയുടെ കിഴക്കൻ മലയോര ഗ്രാമങ്ങങ്ങളിലൂടെ ഒഴുകി ചാലിയാറിൽ ചേരുന്നു. മുൻകാലങ്ങളിൽ **ഇരുവഞ്ഞിപ്പുഴ** എന്നായിരുന്നു ഈ നദി വിളിക്കപ്പെട്ടിരുന്നത്. കാലപ്രവാഹത്തിൽ പേരിനും രൂപമാറ്റം സംഭവിച്ചു. വെള്ളരിമലയിൽ നിന്നുമാണ് പുഴയുടെ ആരംഭം. ഇരുവഞ്ഞിയുടെ പാതയോരത്തെ പ്രധാന ജനവാസ കേന്ദ്രവും അങ്ങാടിയുമാണ് മുക്കം.

ആനക്കാംപൊയിൽ,തിരുവമ്പാടി,കൊടിയത്തൂർ,ചേന്നമംഗലൂർ,ചെറുവാടി എന്നീ ഗ്രാമങ്ങളും മുക്കം പട്ടണവും ഇരുവഞ്ഞിപ്പുഴയുടെ തീരത്താണ് സ്ഥിതിചെയ്യുന്നത്.

മണൽ ഖനനം ഈ പുഴയ്ക്ക് നാശമുണ്ടാക്കുന്നുണ്ട് എന്നാരോപണമുണ്ട് . പുഴ ചുരുങ്ങുന്ന രീതിയിലുള്ള വയൽ നികത്തലും, തീരത്തെ മാലിന്യനിക്ഷേപവും പുഴയ്ക്ക് ഭീഷണിയാകുന്നുണ്ട്. ചാലിയാർ പുഴയിലെ കവണക്കല്ലിലുള്ള റെഗുലേറ്റർ കം ബ്രിഡ്ജിനെ സംബന്ധിച്ച് അനുകൂലവും പ്രതികൂലവുമായ വാദങ്ങൾ ഉണ്ടാകുന്നുണ്ട്.

## ഗതി
ചെറുവാടിക്കടുത്ത് കൂളിമാട് എന്നസ്ഥലത്താണ് ഇരുവഴിഞ്ഞിപ്പുഴ ചാലിയാറിൽ വന്നുചേരുന്നത്. ചാലിപ്പുഴയാണ് ഇരുവഞ്ഞിപ്പുഴയുടെ പോഷകനദി. തിരുവമ്പാടി നഗരത്തിനു ഏകദേശം മൂന്നു കിലോമീറ്റർ വടക്കുഭാഗത്തായി ചാലിപ്പുഴ ഇരുവഞ്ഞിപ്പുഴയുമായി ചേരുന്നു.മറ്റു കൈവഴികളാണ് മുത്തപ്പൻപുഴ, ഉളിങ്ങാപ്പുഴ, കാറമൂല പുഴ എന്നിവ. പ്രശസ്തമായ തുഷാരഗിരി വെള്ളച്ചാട്ടംചാലിപ്പുഴയിലാണ്.

ആനക്കാംപൊയിൽ, തിരുവമ്പാടി, മുക്കം, കൊടിയത്തൂർ, ചേന്നമംഗലൂർ, ചെറുവാടി എന്നീ ഗ്രാമങ്ങൾ ഇരുവഞ്ഞിപ്പുഴയുടെ തീരത്താണ് സ്ഥിതിചെയ്യുന്നത്.

## സവിശേഷതകൾ
വേലിയേറ്റസമയത്ത് ചാലിയാറിൽ നിന്ന് ഇരുവഴിഞ്ഞിപ്പുഴയിലേയ്ക്ക് വെള്ളം കയറാറുണ്ട്. ചാലിയാറിനോടടുത്ത ഭാഗത്ത് ഈ സമയത്ത് ഒഴുക്കിന്റെ ദിശയും മാറും. മഴക്കാലത്ത് പുഴ കരകവിഞ്ഞൊഴുകി ചേന്ദമംഗല്ലൂർ പ്രദേശത്ത് വെള്ളപ്പൊക്കമുണ്ടാവുക സാധാരണമായിരുന്നു. 2012-ൽ ഉരുൾപൊട്ടലിനെത്തുടർന്നും ഇവിടെ വെ‌ള്ളപ്പൊക്കമുണ്ടായിരുന്നു

## സംസ്കാരത്തിൽ
* കിളിച്ചുണ്ടൻ മാമ്പഴം എന്ന മലയാള ചലച്ചിത്രത്തിലെ ചില രംഗങ്ങൾ ഇരുവഴിഞ്ഞിപ്പുഴയുടെ തീരത്താണ് ചിത്രീകരിച്ചത്
* വീരപുത്രൻ എന്ന ചലച്ചിത്രത്തിൽ പുഴ പ്രത്യക്ഷപ്പെടുന്നുണ്ട് 
* എസ്.കെ. പൊറ്റക്കാടിന്റെ "നാടൻ പ്രേമം" എന്ന കൃതിയിൽ ഈ പുഴ പ്രത്യക്ഷപ്പെടുന്നുണ്ട്
* ആർ.എസ്.വിമലിന്റെ എന്ന്_നിന്റെ_മൊയ്തീൻ ൽ ഈ പുഴ ഒരു കഥാപാത്രമായിതന്നെ വരുന്നു

## അവലംബങ്ങൾ

വർഗ്ഗം:ചാലിയാറിന്റെ പോഷകനദികൾ
മേത്തൻ മണി

തിരുവനന്തപുരത്ത് പത്മനാഭസ്വാമി ക്ഷേത്രത്തിനു മുൻഭാഗത്തുള്ള പുത്തൻമാളിക കൊട്ടാര സമുച്ചയത്തിന്റെ ഭാഗമായി സ്ഥാപിച്ചിട്ടുള്ള നാഴികമണിയാണ് **മേത്തൻമണി**.

## ചരിത്രം
1840ൽ അന്നത്തെ രാജാവായിരുന്ന സ്വാതി തിരുനാളിന്റെ ഭരണകാലത്ത് തിരുവനന്തപുരം വാനനിരീക്ഷണകേന്ദ്രത്തിന്റെ സ്ഥാപക ഡയറക്ടർ ആയിരുന്ന ജോൺ കാൽഡിക്കോട്ട് മദിരാശിയിലെ ചിന്നപട്ടണത്തു നിന്നും രണ്ടു വലിയ നാഴിക മണികൾ  വാങ്ങി. അതിലൊന്ന് അന്നത്തെ തിരുവിതാംകൂറിന്റെ ആസ്ഥാനമായിരുന്ന പത്മനാഭപുരം കൊട്ടാരത്തിലും (തമിഴ്‌നാട്ടിലെ തക്കലയ്ക്കടുത്തു) മറ്റൊന്ന് തിരുവനന്തപുരത്ത് പത്മനാഭ ക്ഷേത്രത്തിലും സ്ഥാപിച്ചു. പദ്മതീർത്ഥത്തിന് തെക്ക് ഭാഗത്തെ നെടുനീളത്തിലുള്ള ഇരുനില മാളികയാണ് കരുവേലപ്പുര എന്ന പഴയ സെക്രട്ടറിയേറ്റ്. അതിലാണ് സ്വാതി തിരുനാളിന്റെ കാലത്ത് സ്ഥാപിച്ച മേത്തൻമണി.

## പ്രവർത്തനം
മേത്തൻ മണിയിൽ ഡയലിന്റെ തൊട്ടു മുകളിലായി മഹാഗണിത്തടിയിൽ പണിക്കഴിപ്പിച്ച, ഓരോ മണിക്കൂറിലും വായ്‌ തുറക്കുന്ന ഒരു താടിക്കാരന്റെ രൂപവും (മേത്തൻ) അയാളുടെ മുഖത്തേക്ക് ഇരു വശത്തു നിന്നും ആഞ്ഞിടിക്കുന്ന രണ്ടു മുട്ടനാടുകളും ആണ് ഉള്ളത്. മണിശബ്ദം മുഴങ്ങുമ്പോൾ ആട്ടിൻ കുട്ടികൾ താടിക്കാരന്റെ മുഖത്ത് പരസ്പരം മുട്ടുന്നു.

## അവലംബം


## പുറത്തേക്കുള്ള കണ്ണികൾ
* മേത്തൻ മണി – സി-ഡിറ്റ് 

വർഗ്ഗം:തിരുവനന്തപുരത്തെ ചരിത്രസ്മാരകങ്ങൾ
ഭൗമശാസ്ത്രപഠനകേന്ദ്രം

ഭൂമിയുമായി ബന്ധപ്പെട്ട ശാസ്ത്രീയ പ്രശ്നങ്ങൾ സമഗ്രതയോടെ പഠിക്കാൻ കേരളസർക്കാർ 1978ൽ  തിരുവനന്തപുരത്തു്സ്ഥാപിച്ച ഗവേഷണസ്ഥാപനമാണ് **ഭൗമ ശാസ്ത്ര പഠനകേന്ദ്രം** (Centre for Earth Science Studies). സി. അച്ചുതമേനോൻ മുഖ്യമന്ത്രിയായിരുന്ന കാലത്തു് രൂപപ്പെടുത്തിയ ശാസ്ത്രസാങ്കേതിക പോളിസിയുടെ ഭാഗമായി തുടങ്ങിയ പല ഗവേഷണസ്ഥാപനങ്ങളിൽ ഒന്നാണിത്. തൃശൂരിൽ പീച്ചിയിലുള്ള കേരള വനം ഗവേഷണസ്ഥാപനം (Kerala Forest Research Institute), കോഴിക്കോടുള്ള ജലവിഭവ വികസന വിനിയോഗ കേന്ദ്രം (Centre for Water Resources Development and management), തിരുവനന്തപുരത്തു് പാലോടുള്ള ട്രോപ്പിക്കൽ ബൊട്ടാനിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട് (Tropical Botanical Garden and Research Institute) എന്നിവയാണു് മറ്റുള്ളവ.  ജിയോളജിക്കൽ സർവ്വേയുടെ ഡയറക്‌ടർ ജനറലായി വിരമിച്ച പ്രൊഫ. സി. കരുണാകരന്റെ നേതൃത്വത്തിലാണു് ഇതു് സ്ഥാപിക്കപ്പെട്ടതു്. ആകാശം, കടൽ, കര, ഭൗമ വിഭവങ്ങൾ, രാസപ്രക്രിയകൾ തുടങ്ങിയവ പഠിക്കാൻ പ്രത്യേക വിഭാഗങ്ങൾ ഈ സ്ഥാപനത്തിലുണ്ട്. കേരളസർക്കാരിന്റെ ശാസ്ത്രസാങ്കേതിക പരിസ്ഥിതി കൗൺസിലിന്റെ കീഴിൽ ഇപ്പോൾ പ്രവർത്തിച്ചുവരുന്നു. ഭൗമശാസ്ത്രപഠനകേന്ദ്രം (സെസ്സ്) ഏറ്റെടുക്കുന്ന കാര്യം കേന്ദ്രഭൗമശാസ്ത്രമന്ത്രാലയം ആലോചിക്കുന്നതായി കേന്ദ്ര മന്ത്രി അശ്വിനികുമാർ ലോക്സ‌ഭയിൽ വെളിപ്പെടുത്തിയിരുന്നു. 
## വിഭാഗങ്ങൾ
* ഭൗമ ശാസ്ത്ര  വിഭാഗം (Geosciences Division)
* മറൈൻ ഡിവിഷൻ (Marine Sciences Division) 
* അന്തരീക്ഷ പഠന വിഭാഗം (Atmospheric Sciences Division)
* പരിസ്ഥിതി ശാസ്ത്ര വിഭാഗം (Environmental Sciences Division)
* രസതന്ത്ര വിഭാഗം(Chemical Sciences Division)
* പരിശീലന വിഭാഗം(Training and Extension Division)
## ലഭ്യമായ സംവിധാനങ്ങൾ
* എക്‌സ് - റേ  ഫ്ളൂറൻസ് സ്പെക്ട്രോമീറ്റർ 
* എക്‌സ് - റേ ഡീ ഫ്രാക്റ്റോ മീറ്റർ (X-Ray Defractometer)
*പെട്രോളജിയും ക്രസ്റ്റൽ പരിണാമ പഠനവും  (Petrology and Crustal Evolution Studies)
* ഭൂകമ്പ ശാസ്ത്രം (Seismology)
* പാലിയോ മാഗ്നെറ്റിസം (Palaeomagnetism)
* ഫ്ളൂയിഡ് ഇൻക്ലൂഷൻ (Fluid Inclusion)
* തിൻ സെക്ഷനിങ് ലബോറട്ടറി (Thin Sectioning Laboratory)
* സെഡിമെന്റോളജി (Sedimentology)
* ഗ്യാസ് ക്രൊമാറ്റോഗ്രാഫ് (Gas Chromatograph)
* ഫോട്ടോ ഇന്റർപ്രട്ടേഷൻ (Photo Interpretation)
* ജിയോ ഇൻഫർമാറ്റിക്‌സ് ലബോറട്ടറി (Geoinformatics laboratory)
* ലൈബ്രറി 

## അവലംബം


## പുറം കണ്ണികൾ
*Official website of Centre for Earth Science Studies 
വർഗ്ഗം:കേരളത്തിലെ ശാസ്ത്ര പഠന കേന്ദ്രങ്ങൾ
എഡ്വേർഡ് തോൺഡൈക്

അമേരിക്കൻ മനഃശാസ്ത്രജ്ഞനായിരുന്നു **എഡ്വേർഡ് തോൺഡൈക്**. 1874 ഓഗസ്റ്റ് 31-ന് മസാച്യുസെറ്റ്സിലെ വില്യംസ്ബർഗിൽ ജനിച്ചു.

## ജീവിതരേഖ
കണക്റ്റികട്ടിലെ വെസ്ലെയൻ, ഹാർവാഡ്, കൊളംബിയ എന്നിവിടങ്ങളിലായി വിദ്യാഭ്യാസം പൂർത്തിയാക്കി. 1898-99 കാലയളവിൽ ഇദ്ദേഹം ക്ലീവ്ലൻഡിലെ വെസ്റ്റേൺ റിസർവ് സർവ്വകലാശാലയിൽ സേവനമനുഷ്ഠിച്ചു. 1899 മുതൽ 1940 വരെ കൊളംബിയ സർവകലാശാലയിലെ ടീച്ചേഴ്സ് കോളജുമായി ബന്ധപ്പെട്ടു പ്രവർത്തിച്ചു.
## ശ്രമ-പുനഃശ്രമപഠന സിദ്ധാന്തം
വിദ്യാഭ്യാസ മനഃശാസ്ത്രത്തിന് ഇദ്ദേഹം നൽകിയ സംഭാവനകൾ നിരവധിയാണ്. മൃഗങ്ങളിൽ, പ്രത്യേകിച്ച് പൂച്ചകളിൽ നടത്തിയ ഗവേഷണത്തിൽനിന്ന് *ശ്രമ-പുനഃശ്രമപഠന സിദ്ധാന്തം* (Trial and Error Learning Theory) അവതരിപ്പിച്ചു. ശ്രമ-പുനഃശ്രമങ്ങളിലൂടെയാണ് പഠനം നടക്കുന്നത് എന്ന് ഇദ്ദേഹം വാദിക്കുന്നു. ഉദ്ദേശിച്ച ഫലം നൽകുന്ന പ്രതികരണങ്ങൾ മാത്രം സ്വായത്തമാക്കപ്പെടുന്നു; മറ്റുള്ളവ സ്വായത്തമാക്കപ്പെടുന്നില്ല. തോൺഡൈക്കിന്റെ മനഃശാസ്ത്രവീക്ഷണങ്ങൾ ചോദന-പ്രതികരണ മനഃശാസ്ത്രം (Stimulus-response Psychology) അഥവാ സംബന്ധവാദം (Connection) എന്ന പേരിലാണ് അറിയപ്പെടുന്നത്. മാനസിക കഴിവുകളും വിദ്യാഭ്യാസപരമായ നേട്ടങ്ങളും മാപനം ചെയ്യുന്നതിലും ഇദ്ദേഹം ശ്രദ്ധ പതിപ്പിച്ചിരുന്നു.
## പ്രധാനകൃതികൾ
*ദി ഒറിജിനൽ നേച്ചർ ഒഫ് മാൻ 
*ദ് സൈക്കോളജി ഒഫ് ലേണിങ് 
*മെന്റൽ വർക്ക് ആൻഡ് ഫറ്റീഗ് ആൻഡ് ഇൻഡിവിജ്വൽ ഡിഫറൻസസ് ആൻഡ് ദെയ് ർ കോസസ് 
*ദ് സൈക്കോളജി ഒഫ് അരിത്ത്മെറ്റിക് 
*ദ് മെഷർമെന്റ് ഒഫ് ഇന്റലിജൻസ് 
*അഡൾറ്റ് ലേണിങ് 
*ദ് ഫണ്ടമെന്റൽസ് ഒഫ് ലേണിങ്
*എ ടീച്ചേഴ്സ് വേർഡ്ബുക്ക് ഒഫ് 20,000 വേർഡ്സ് 
*തോൺഡൈക് സെൻച്വറി ജൂനിയർ ഡിക്ഷ്ണറി 
എന്നിവയാണ് പ്രധാന കൃതികൾ.

1949 ഓഗസ്റ്റ് 9-ന് ന്യൂയോർക്കിലെ മോൺട്രോസിൽ ഇദ്ദേഹം നിര്യാതനായി.

## അവലംബം
*http://psychology.about.com/od/profilesmz/p/edward-thorndike.htm 
*http://www.muskingum.edu/~psych/psycweb/history/thorndike.htm 
*http://faculty.frostburg.edu/mbradley/psyography/thorndike.html 

## ബാഹ്യ ലിങ്കുകൾ

* 
* 
* 
* 
* Works by Edward L. Thorndike, at Hathi Trust
* Edward Thorndike biography 
* Classics in the history of Psychology - Animal Intelligence by Thorndike
* Edward L. Thorndike at www.nwlink.com
* Thorndike, E. L. (1913). *Educational Psychology Volume II: The Psychology of Learning.* NY: Teacher College.
* 

വർഗ്ഗം:1874-ൽ ജനിച്ചവർ
വർഗ്ഗം: 1949-ൽ മരിച്ചവർ
വർഗ്ഗം:ഓഗസ്റ്റ് 31-ന് ജനിച്ചവർ
വർഗ്ഗം:ഓഗസ്റ്റ് 9-ന് മരിച്ചവർ

വർഗ്ഗം:മനഃശാസ്ത്രജ്ഞർ
നുകം

ഉരുക്കളെ(കാള/പോത്ത്) പരസ്പരം ബന്ധിപ്പിക്കാൻ  അവയുടെ കഴുത്തിൽ വെച്ച് കെട്ടുന്ന മരത്തിന്റെ ഉപകരണമാണ് **നുകം** അല്ലെങ്കിൽ **മേക്കോൽ**

നുകത്തിൽ കലപ്പ വെച്ചുകെട്ടി സ്ഥലം ഉഴുതു കൃഷിയോഗ്യമാക്കാറുണ്ട്.

## അവലംബം

വർഗ്ഗം:ഉപകരണങ്ങൾ